qundao/data-zh-poetry huggingface dataset:
村居
作者：董兆熊
朝代：清

匿影空村里，招邀绝辈朋。秋风生野稻，夜雨长湖菱。水阁清无热，山厨澹似僧。静中喧聒耳，门外落鱼罾。兵动半天下，渐行江以南。羌村归杜甫，精舍辟罗含。鹤唳惊寒早，蛩吟吊梦酣。洞庭秋色老，犒敌趁黄柑。东冈有田舍，云是隐君门。障日借邻树，避人居远村。用悭囊讳涩，汲少井难浑。吾欲从之往，相依长子孙。垂杨维短艇，旁郡避兵来。晚饭拾山果，行衣上水苔。孙孤为儿死，屋彻想田莱。笑谓诸邻曲，生存且一杯。
村居·其一
作者：董兆熊
朝代：清

匿影空村里，招邀绝辈朋。秋风生野稻，夜雨长湖菱。水阁清无热，山厨澹似僧。静中喧聒耳，门外落鱼罾。
村居·其三
作者：董兆熊
朝代：清

东冈有田舍，云是隐君门。障日借邻树，避人居远村。用悭囊讳涩，汲少井难浑。吾欲从之往，相依长子孙。
村居·其二
作者：董兆熊
朝代：清

兵动半天下，渐行江以南。羌村归杜甫，精舍辟罗含。鹤唳惊寒早，蛩吟吊梦酣。洞庭秋色老，犒敌趁黄柑。
村居·其四
作者：董兆熊
朝代：清

垂杨维短艇，旁郡避兵来。晚饭拾山果，行衣上水苔。孙孤为儿死，屋彻想田莱。笑谓诸邻曲，生存且一杯。
相逢行赠江韬叔秀才
作者：董兆熊
朝代：清

巀嶪吴城高几许，登登声断皋桥杵。张眼看天不见人，闭户飘萧还独语。曈曈日出阊门开，十街九陌飞红埃。诸于绣镼撇裾过，咄哉一閧如蚊雷。市上酒香新酿熟，死拌一醉炉头宿。顾影翻为陆云笑，发声欲效唐衢哭。少年何处有江郎，跋扈飞扬太白狂。置酒碎琴踪拓落，睨柱斫剑声雷硠。逢君下马与君揖，此客风尘诚独立。软玉蔫香十万家，要君一洗绮罗习。方今平津正求士，杜陵萧育真男子。人生苦要致身早，投笔从戎今日是。血战前年东海头，鬼号白昼声啾啾。杀气连天陈云黑，阳春三月寒于秋，江郎何不输边筹。读书十年奋已见，世人那敢谓儒贱。时危正赖出群才，妖气扫却仍清晏。我歌商声杂徵多，江郎听之当如何。且为《朱鹭》铙歌曲，勿作人间《五噫歌》。
野步
作者：董兆熊
朝代：清

偶赴城南溪友招，萧疏气象见林郊。鱼乘水暖细遗子，鹊畏风多低结巢。留客田家烹芋菽，迎神村社奏弦匏。海壖俗尚犹存古，要筑三椽盖把茅。
塞下曲
作者：董凤三
朝代：清

幕卷黄云透角声，沙移斜日上空旌。可怜白草多情绪，偏向征魂骨里生。云挠金距新苍鹘，草耎琼丝老白騧。春意只今无远近，玉门轻发数枝花。
塞下曲·其一
作者：董凤三
朝代：清

幕卷黄云透角声，沙移斜日上空旌。可怜白草多情绪，偏向征魂骨里生。
塞下曲·其二
作者：董凤三
朝代：清

云挠金距新苍鹘，草耎琼丝老白騧。春意只今无远近，玉门轻发数枝花。
汉武
作者：董凤三
朝代：清

云亭七十纪空传，方士祠官溯汉年。玉塞才闻来苑马，珠江早报下楼船。景光夜气烧金鼎，平准秋毫殖货钱。至竟轮台见英武，富民封后不开边。
重过黄粱祠
作者：董凤三
朝代：清

杰阁危甍架紫烟，探奇谁向泬寥天。也知说梦还成梦，可许求仙便得仙。国到华胥终杳渺，事如蕉鹿亦因缘。多生为问情何著，辛苦春蚕欲再眠。
题黄石斋先生手书诗册
作者：董凤三
朝代：清

庄烈事猜忍，操切恶强谏。宵小伺其隙，立朝不容善。漳浦凛清修，忠佞亟所判。投荒分固宜，再起心犹面。材大用终难，时穷节始见。陵微社已墟，草泽兵徒玩。间关闽峤栖，讵异崖山窜。披榛署台阁，募市充组练。巍巍大将旗，居奇窃观变。掌上弄孱主，笼中绁俊彦。愤激感重臣，呼天泪如霰。爝火光未豆，弱丝引才线。闱闼防飙风，瞬息虞刀箭。灭绝在须臾，死绥不待援。亦如螳臂撑，宁无颈血溅。辛苦出凶门，凄凉白羽扇。乌合张空弮，曷足当蓬蔓。一败遭系缧，霜刃目不眩。留京故嵽嵲，往事谁涂炭。步艰庙弗灵，穴殉身能办。从容投笔余，正气归天汉。前此梅岭头，后者榕江畔。碧血共荧荧，千古星辰烂。当其誓墓时，怆切松楸恋。夫岂非人情，诸子亦在念。躯发一朝捐，民彝胥荷担。遗墨宝人间，精芒摄流电。读之感概深，临风再三叹。
吊朱买臣墓
作者：董含
朝代：清
体裁：七言律诗

行年五十尚飘蓬，乍绾金章意气雄。半世功名瓯越外，六时钟磬墓门东。檐花落处窜饥鼠，松露滴时吟野蛩。富贵浮云何足羡，手摩残碣问西风。
旅窗读汉书
作者：董含
朝代：清

提兵十万拥元戎，斩帅沉船意气雄。战斗八年能独霸，杀降三户竟无功。秦军已破漳河上，汉社初移渭水东。诸将膝行齐禀命，莫因成败笑重瞳。
枫溪晓发
作者：董含
朝代：清
体裁：六言诗

栅外渔灯明灭，林间烟霭霏微。自起呼童贳酒，紫螯黄雀初肥。
泊西林禅子道场
作者：董含
朝代：清
体裁：七言律诗

舣棹重经落照湾，古松残碣一追攀。殿门雨过金书湿，石径云荒碧藓斑。沙拥墓潮垂钓坐，江翻寒月覆舟还。摩挲遗像空归去，那得机缘似夹山。
游当湖塔院眺乍浦诸山
作者：董含
朝代：清
体裁：五言律诗

登临还极目，浩荡踏金鳌。近海涛声壮，连山雾气高。岸腥鱼集网，霜冷雁投壕。野渡归来晚，秋风绕桔槔。
登烟雨楼
作者：董含
朝代：清
体裁：七言律诗

片帆落日下鸳湖，烟雨依然似画图。殿废只馀新覆瓦，楼倾空对旧啼乌。屧穿翠幔无僧问，酒飏青帘待客沽。作吏几人能好事，一川风景至今孤。
登穹窿谒句曲行宫
作者：董含
朝代：清

山势岧峣欲到难，玉真宫殿拥千官。香飘下界青冥近，磬入诸天碧落寒。洞口断云朝放鹤，石根晴树暮栖鸾。金门羽客龙泥印，夜礼星辰上醮坛。
舟经武塘蒋亭彦杜于皇枉过予以行促怅然而别
作者：董含
朝代：清
体裁：七言绝句

相看颜鬓各蹉跎，欲话心期柰别何。准拟论文重放艇，白牛塘下水微波。
鸳湖夜泊
作者：董含
朝代：清
体裁：七言绝句

西湖才别又南湖，倚柁秋风兴不孤。葭菼渐稀霜信早，夕阳红树散啼乌。
赠姚燮用其答黄广文钊韵
作者：董国华
朝代：清
体裁：古风

斯文系元运，得失千古争。高怀物表蕴，太音弦外生。芒燄星斗接，浩气波涛倾。所惧正轨戾，勿虑流辈轻。真艳陋鞶帨，至味殊鼎烹。姚君起浙右，诗法雄心兵。孤立具神勇，坚阵排群英。罙入洞奥窔，特出惊严明。馀力破溟涬，奇光夺冰晶。比来此道杂，茅苇待廓清。予少事柔翰，如射不中程。苦吟鉥肝肾，寂感遗影形。区区竞门户，鄙彼沟犹盲。上探风骚源，渐觉灵光萌。所惜困簿领，错午雅俗并。兹幸谢尘鞅，退适邱樊情。相期溯正始，荆棘除纷萦。琅然夜堂磬，凉韵卑蚓虻。横竹别分刌，累黍谐奇赢。敢言笙璈合，差慰方寸怦。春明揽景辔，濯濯王途行。将赓阿阁凤，先掣碧海鲸。昌黎得修绠，文房筑长城。庶几巨刃扬，白日开青冥。
恭和荫乔老先生留别榆林士民之作敬步原韵
作者：董国祥
朝代：清

塞上烽烟万马屯，云开日丽忽如春。群惊倏尔功能就，谁识蔼然德可亲。士庶攀留遮道切，田园归隐乐天真。挂冠辟世脱尘俗，白发古风乌角巾。德隆何患遇时屯，著手能成边塞春。元恶计除三郡靖，生祠预建万民亲。行权原自不离道，奇节无他但率真。两袖清风还故里，依然犹是布衣巾。榆民运会际艰屯，转瞬如登台上春。潜弭内忧兼外患，联和异族亦同亲。托辞解绶陶元亮，仗义回旗温太真。从古大儒偏遇厄，康成何术服黄巾。
恭和荫乔老先生留别榆林士民之作敬步原韵·其一
作者：董国祥
朝代：清

塞上烽烟万马屯，云开日丽忽如春。群惊倏尔功能就，谁识蔼然德可亲。士庶攀留遮道切，田园归隐乐天真。挂冠辟世脱尘俗，白发古风乌角巾。
恭和荫乔老先生留别榆林士民之作敬步原韵·其三
作者：董国祥
朝代：清

榆民运会际艰屯，转瞬如登台上春。潜弭内忧兼外患，联和异族亦同亲。托辞解绶陶元亮，仗义回旗温太真。从古大儒偏遇厄，康成何术服黄巾。
恭和荫乔老先生留别榆林士民之作敬步原韵·其二
作者：董国祥
朝代：清

德隆何患遇时屯，著手能成边塞春。元恶计除三郡靖，生祠预建万民亲。行权原自不离道，奇节无他但率真。两袖清风还故里，依然犹是布衣巾。
一剪梅
作者：董士锡
朝代：清
体裁：词

昨夜春魂度玉关。风也无端。雨也无端。砧声催起舞衣闲。帘底生寒。袖底生寒。花信匆匆半已残。秋入眉山。愁入眉山。馀情还待五更看。月满阑干。泪满阑干。
三姝媚·感兴寄方彦闻
作者：董士锡
朝代：清
体裁：词

桃枝娇映面。是朱扉初开，窥来曾见。细路重寻，讶相逢不似，晕潮痕浅。十日轻阴，才酿出、雨晴烟暖。已过清明，更有谁知，护花风软。学绣东邻女伴。早巧笑招迎，绿窗春茜。几度怜伊，对烛抛红泪，柳凝青眼。看到鸳鸯，还记否、寒闺针线。怪底屏山六曲，浑如天远。
丑奴儿慢·何桂画芍药
作者：董士锡
朝代：清
体裁：词

是耶非也，一镜晓妆红透。乍向那、水精帘下，剪破新秋。多谢花奴，替侬描取旧扬州。无端逗起，十年尘梦，却上心头。二十四桥，杜郎俊赏，三五佳游。撚金带、单衫笑比，别样风流。几度看花，春风绿叶剩清讴。如今又对，一枝倩影，黯黯生愁。
丑奴儿慢·春雨
作者：董士锡
朝代：清
体裁：词

晶帘不卷，镇日濛濛飞漾。把一片、惜花心事，深锁寒窗。试问春魂，愁来可似雨丝长。何曾言语，惟将红泪，洒遍回廊。点点落英，阿谁是主，零乱池塘。恁容易、三春未过，负了年光。莫怪漂流，若为洗去近时妆。东风无赖，频吹暗湿，助我凄凉。
临江仙·题富庄驿壁用壁间元韵
作者：董士锡
朝代：清
体裁：词

夹路平林凉似水。秋情一片中央。半程疏雨共斜阳。马头青到眼，齐鲁暮山苍。回首丰台花下醉。匆匆更忆游梁。离怀还比客途长。五更残梦醒，愁绪起茫茫。
八六子·寒衾
作者：董士锡
朝代：清
体裁：词

漏将沉。罗衾自拂，暗愁飞上双襟。正宿雨檐前未断，惊风户外初侵。那堪醉吟。玉炉芳思难寻。怕拥五更寒铁，闲思百叠明金。想洒遍燕支，去年红泪，模糊印取，暖香犹在，耐他破梦昏灯短短，窥帘凉月深深。说春心。春心渐灰到今。
八声甘州·送刘芙初陆祁生归里
作者：董士锡
朝代：清
体裁：词

问年来心事苦低徊，不如水东流。听紫箫声断，魂销画舫，梦逐红骝。蝴蝶飞飞千里，风卷绿萝秋。认得江南路，怕说温柔。燕子归期未卜，只尘鸾压镜，钗凤当头。摘樱桃人远，缥缈玉山愁。恨茫茫、一帘明月，被海云、扶上最高楼。空回首、万花丛外，香冷银篝。
八声甘州·题胡韫山《援琴伫凉月图》
作者：董士锡
朝代：清
体裁：词

听天边爽籁发金商，万山响西风。是离亭坠叶，空阶疏杵，送了残红。独有愔愔绿绮，弹取和清钟。领略深宵意，冷月当中。端正眉痕才画，早团圞镜影，照别匆匆。想人间天上，悲喜定难同。怕痴云、留连不去，又吹将、白雪满天封。赢得声声哀怨，诉与征鸿。
六州歌头·平山堂送贵仲符北行用宋韩无咎韵
作者：董士锡
朝代：清
体裁：词

芜城帐饮，离思满霜枝。秋色腻，人扶醉，启晴扉。送行时。绿涨平桥面。蘼芜岸。随堤畔。征衫暖。牙樯转。路东西。无奈兰舟，那更垂杨下，宝马惊嘶。对山眉。开笑口、棹拨寒脂。陌上休窥。怕依依。旧游赏处。楼萦雾。霞随步。漏声迟。豪彩损。当筵问。月华知，蜡珠垂。多少蓬瀛事，如烟散，逐云飞。人未老。秋还好。望佳期。且住骊歌，痛饮西风里，不须悲。只丹枫影外，清唱渺邗溪。此会应追。
六州歌头·秋荷
作者：董士锡
朝代：清
体裁：词

西洲风起，霞锁绿波间。东君去，留馀意，未阑珊。尚争妍。彷佛年时地，芳草外，垂杨下，浓烟里，青萍上，斗婵娟。只是金商信早，南塘路、秋水溅溅。算三更风露，夜夜到川前。憔悴容颜。竟谁怜。昔相逢处，清溪岸，朱桥畔，傍阑干。凝笑靥，舒愁黛，两嫣然。恁今年。往事难重忆，香零乱，不堪看。容易醒，相思梦，恨连绵。锦浪鸳鸯，卅六温柔意，不到伊边。渐高楼望断，愁思又黏天。漠漠轻寒。
兰陵王·江行
作者：董士锡
朝代：清
体裁：词

水声咽。中夜兰桡暗发。残春在、催暖送晴，九十韶光去偏急。垂杨手漫折。难结。轻帆一叶。离亭远、归路渐迷，千里沧波楚天阔。馀寒乍消歇。剩雾锁花魂，风砭诗骨。茫茫江草连云湿。怅绿树莺老，碧阑蜂瘦，空留樯燕似诉别。向人共愁绝。重叠。浪堆雪。坐缥缈浮槎，烟外飞越。衔山一寸眉弯月。照枉渚疑镜，乱峰如发。扁舟独自，记旧梦、忍细说。
兰陵王·江行
作者：董士锡
朝代：清
体裁：词

水声咽，中夜兰桡暗發。残春在，催暖送晴，九十韶光去偏急。垂杨手漫折，难结，轻帆一叶。离亭远归路渐迷，千里沧波楚天阔。余寒乍消歇。剩雾锁花魂，风砭诗骨。
茫茫江草连云湿。怅绿树莺老，碧阑蜂瘦，空留樯燕似诉别。向人共愁绝。重叠，浪堆雪。坐缥缈浮槎，烟外飞越。衔山一寸眉弯月，照枉渚疑镜，乱峰如髮。扁舟独自，记旧梦，忍细说。
凤栖梧
作者：董士锡
朝代：清
体裁：词

袖压春风鬟压雾。钗玉声中，一片娇鸾舞。双脸断霞红欲度。鸳鸯枕上屏山路。好梦乍迷惊燕语。小立花前，记取香随步。待得月来搴绣户。为谁移过墙边去。
凤箫吟·题乐莲裳《绣凤图》
作者：董士锡
朝代：清
体裁：词

倚朱楼、美人初见，翠绷凤羽低迷。一般能续命，银针彩线，长记拂金衣。如今栖便稳，到他时、更怕双飞。浑忘却、帘儿下了，又下罗帏。深闺。应倦绣，天吴刺罢，颠倒花枝。几番香梦里，把冷红寒碧，都铸相思。新来魂易断，但休将、比翼箫吹。算只是、云情月性，不分侬知。
南乡子
作者：董士锡
朝代：清
体裁：词

香雾湿冥濛。吹透青山百万重。都道新来花事好，春容。一例轻阴薄雨中。斜日又闻钟。飞絮楼头带落红。满地残英深不扫，帘栊。燕子归时夜夜风。
南歌子·新霁
作者：董士锡
朝代：清
体裁：词

短港三篙水。遥天百尺虹。夕阳吹堕一江红。几许燕支浓泪与君同。暗苇啼秋雁，寒阶泣夜蛩。轻云乱卷四山风。不管多情皓月在当中。
南浦·秋燕同金朗甫作
作者：董士锡
朝代：清
体裁：词

栖香正稳，早霜花、点点到重门。好梦和愁都醒，别恨又纷纷。消得凄凉多少，便判他、一度一伤神。只怜伊岑寂，湘帘深押，独自倚黄昏。容易芳春催暖，向天涯烟月问王孙。怎奈朝风暮雨，处处锁愁魂。此去舞衣飘尽，怕重来、憔悴不胜春。算斑斑泪湿，双襟犹染旧啼痕。
南浦·闻雁
作者：董士锡
朝代：清
体裁：词

征鸿嘹唳，听相呼、暮霭九秋边。搅碎银筝幽怨，哀响落高天。万里龙堆何处，正芦花漠漠夕阳寒。怎西风不管，飞霜做雨，憔悴旧关山。休问天涯伴侣，误他时、燕子送春还。往事潇湘记否，经岁复经年。恨杀相思两字，待重来惆怅又依然。念残毡拥雪，寄书人在泣荒烟。
南浦·题钱献之《归渔图》
作者：董士锡
朝代：清
体裁：词

江国梦初回，过三秋、雨雨风风都听。新月又如钩，帘波外、只有游丝无定。霜篁袅袅，羡他掠遍寒涛影。何必貂裘工换酒，且伴绿蓑闲暝。长安曾理归槎，便垂竿、好泛洞庭烟艇。更莫近芦花，花似雪、捲起一天晴冷。还牵病柳，锦鳞怜杀萧萧绠。回首亭边看问字，输共白鸥眠醒。
和周保绪四首 南浦 其三 晴竹
作者：董士锡
朝代：清
体裁：词

楼角送微凉，霁云开、满径琅玕堆积。莫有旧游人，林深处、映著朝霞须觅。招来嵇阮，为君细数平生节。叹息幽寻浑未办，只剩一丛寒碧。无多华旭当空，笼瑶枝、又见晚烟浮白。劲叶乱敲风，斜阳里、还共绿葵攲侧。葵心自好，多情无奈长天黑。宠柳娇桃从让与，日日弄晴南陌。
和周保绪四首 疏影 其二 风竹
作者：董士锡
朝代：清
体裁：词

深深庭院。又凉飔乍起，飘动帘幔。困絮欺丝，卷水流云，萧萧响到丛箭。筼筜万个风前舞，怪掠削、翘鬟低见。更怜伊、墙角横捎，界破翠阴千片。回首清明昨夜，露华似细雨，花外零乱。底事狂飙，略趁娇阳，便已燕残莺懒。今朝修竹依然好，看满地、落英如霰。慰中宵、瘦影孤摇，唯有月明遥伴。
和周保绪四首 长亭怨慢 其一 新竹
作者：董士锡
朝代：清
体裁：词

看篱畔、箨龙初啸。嫩叶轻篁，数枝偏早。拂石侵衣，花间戍削趁娇小。青青如此，会比得、苔痕好。柳絮莫飞来，还不解、随风颠倒。难道。新凉端正后，便是一林寒筱。墙头倚久，第一怕、极天衰草。更休到、翠袖偎时，禁受起，西风残照。怎祝与他年，容得凤凰栖老。
和周保绪四首 高阳台 其四 雨竹
作者：董士锡
朝代：清
体裁：词

重压青泥，湿拖红楯，修篁不隔层阴。记得年时，香尘黦到而今。湘妃夜挽春江水，放如铅、泪雨成霖。要消他、一丈飞沙，净洗烟林。比邻十里原头草，怕凉秋野火，然到空心。有泪难浇，珊瑚碧海无音。斑痕忆煞浪浪雨，不忘它、入骨恩深。更难忘、径老蹊荒，日炙风侵。
哨遍
作者：董士锡
朝代：清
体裁：词

春雨丝丝，秋月丝丝，都为离人瘦。甚情绪、帘影又丝丝，一样来、做侬永昼。燕谱恨声，莺歌哀曲，好梦还依旧。早绕遍园亭，篱前门外，多少新蒲细柳。待倚阑、默与诉相思，奈花工、漂泊天涯久。莫忆前生，半年零落，已难消受。漫说道、东君去后。芳草今如绣。游丝隔断，杨花飞散空回首。纵有朱幡，便教护取，也被西风吹透。者榴枝绛蕊，莲根红藕。到千番、清露与残烟，算剩得、伤心时候。吁嗟往事休论，分付小斋杯酒。閒情无赖，复添僝僽。总是暗愁频逗，向斜阳、洒遍啼痕，倩谁邀、封姨相守。
四园竹·前题
作者：董士锡
朝代：清
体裁：词

游丝弱絮，三月足轻狂。帘前怨紫，槛外愁红，也学春忙。鶗鴂鸣，春绪冷，留春一向，悔教深负年光。锁斜阳。凭将一缕西风，消他几寸回肠。怎奈新来梦短，不似当时，易说凄凉。多少事，较往日，相思恨转长。
大酺·秋雨
作者：董士锡
朝代：清
体裁：词

正碧蕉长，红莲老，潇洒宜听秋韵。山腰飞雨合，看跳珠千斛，乱飘清冷。暗送新凉，全消残暑，衾薄惟愁更永。苍江蒹葭里，有南来寒雁，夜寒声警。念湘浦霓旌，汉皋瑶佩，信音难准。西风喧梦醒。记良会、明月如圆镜。更不是、而今抛却，下九初三，怕勾留、去年离病。苦恨斜阳短，判隔了、画帘藻井。怎云掩、婵娟也，知甚时节，还又阴晴无定。对床一灯弄影。
寿楼春·题何梦华《寿华楼图》
作者：董士锡
朝代：清
体裁：词

春风何时归。记寻香缥缈，留梦依稀。况是朝阴冉冉，午晴迟迟。沉水烬，双烟微。有燕儿、帘前交飞。又弱絮轻丝，斜黏悄罥，珍重赋罗衣。高楼迥，层檐垂。更山容细绕，云影低围。消受明移星靥，淡舒蛾眉。教卷起，鸳鸯帷。怕隔将、人间芳菲。问浅紫深红，閒情几多知不知。
山花子 其一 叶小鸾眉子研
作者：董士锡
朝代：清
体裁：词

斲就鸾环巧样宜。曾缄清恨写清词。忽忆初三初四夜，月痕知。销剩香烟还拂几，堕馀花雨渐盈池。何事月儿圆不得，为啼眉。
山花子 其二 叶小鸾眉子研
作者：董士锡
朝代：清
体裁：词

好认馀香祝返生。断魂寥落太无情。况是小楼帘不卷，过清明。照水尚颦前度翠，当窗空识旧时青。并作一番惆怅意，倚新声。
忆旧游·寄题「落花人独立微雨燕双飞」卷子
作者：董士锡
朝代：清
体裁：词

怅韶华逝水，万点胭脂，零乱成堆。花面非人面，早芹泥送冷，独下空阶。燕儿似惜花落，双影尚徘徊。又暗雨如丝，和愁织遍，凄绝池台。萧斋怨离阻，盼旧侣归时，与诉春怀。泪眼无晴日，有当年笑口，知为谁开。买欢剩买肠断，从此怕衔杯。算好梦偏遥，东风惯带幽恨来。
忆旧游·暮春感怀
作者：董士锡
朝代：清
体裁：词

记衫痕晕酒，灯影穿帘，花气侵门。眉月同看夜，笑画蛾深浅，镜里愁春。春风乱拂人面，醉醒两伤神。但梦雨萧萧，觉来依旧，桂魄如银。殷勤。寄消息，有汉苑星霜，京洛风尘。几许悲欢事，便天涯一样，难共酸辛。断肠古陌芳草，千里尽如茵。又廿四桥边，杨花如雪迷画轮。
忆旧游·题清风驿壁
作者：董士锡
朝代：清
体裁：词

忆繁华茂苑，金粉秦淮，歌吹扬州。历乱江南梦，被年来做尽，幻影都休。狂踪十载燕市，谁共看吴钩。叹多病文园，游梁倦也，漫续前游。扁舟。五湖去，趁早换荷衫，已是残秋。那更缁尘满，算酒痕襟底，空證离愁。旧时夹道疏翠，今日万株稠。者憔悴天涯，西风但解催白头。
惜红衣
作者：董士锡
朝代：清
体裁：词

岸雨霏霏，山风渺渺，晚波吹碧。十顷红衣，秋容渐狼籍。弓弯菡萏，怕不共、齐纨都掷。江国。灯烬梦残，有相思凝积。珠钿绣舄。秘阁啼筝，前游付长忆。无情潮水，朝夕自南北。赢得两眸清泪，屈指一番春色。听谢娘门外，终日马嘶无力。
惜红衣·吴伶何桂画秋海棠
作者：董士锡
朝代：清
体裁：词

明月前生，不图金粟，却图红粉。可惜名园，秋来惹侬恨。绿芜荒甃，要添上、两行鞋印。谁认。姑射化身，尽誇他风韵。寻欢对酒，肠断芳姿。判教翠尊尽。嫣红过雨，双脸浅霞晕。应是怕抛珠泪。悄向墙阴低揾。便移将春苑，肯共万花争信。
扬州慢·有赠
作者：董士锡
朝代：清
体裁：词

白雪连云，黄云带草，当年万里秋心。揖青山归去，宝马共骄吟。问何事、閒愁易长，一管画角，吹送离音。记乌丝宵猎，频番沙月生阴。刀环曾赋，讶新来、哀响都沉。但看剑挑灯，惊残壮志，我更难禁。门外土花成碧，斜阳里、别样春深。便天荒地老，消他恨到如今。
扬州慢·题周昆生印谱
作者：董士锡
朝代：清
体裁：词

红叶飘残，紫骝嘶断，西风夜雨芜城。对芦帘短短，擎火一痕青。问谁向、霜期报后，唾花飞处，壶玉齐倾。有周郎未老，高吟不许愁生。银绳妙体，讶坡图、鸟字分明。是琢就蛟螭，盘将剑戟，金石前盟。印到斜封三道，浑消受、茗碗纵横。算诗囊影里，年年伴得孤征。
探春慢·杨花
作者：董士锡
朝代：清
体裁：词

吐絮团云，飘棉屑玉，一样枝头开谢。倚户含情，因风寄想，襟上泪痕谁惹。叹无人收拾，等燕子、衔归春社。恁知不做花看，看时春已阑也。便把红尘淡了，怅梦里池萍，忍教轻化。误杀春三，浮朱浪碧，恨少明波同泻。耐得儿童戏，浑不入、深深帘罅。璧月来迟，空庭自消清夜。
摸鱼儿 其一 秋萍
作者：董士锡
朝代：清
体裁：词

但茫茫、一天凉意，望来江上初暝。浦南画桨斜分处，中有白鸥眠醒。秋水静。比嫩绿池塘，约略添凄景。曲阑闲凭。又谁向枝头，殷勤细觅，吹堕旧时影。沧波老，剩有鲤鱼风冷。漂流漫指蓬梗。相看等是无根活，絮果未来难定。还记省。道改尽秋颜，未改缠绵性。不堪临镜。忍触起当年，鬓丝风里，历乱糁青径。
摸鱼儿 其二 秋萍
作者：董士锡
朝代：清
体裁：词

最难忘、飘棉时节，万花齐落如霰。相思一夜随流水，剪了又还难断。波力软。流不尽、人间花命三分短。嫣红零乱。并化作青青，一池碎影，细逐晓风展。耶溪路，十里荷衣香满。亭亭翠袖扶遍。芳心欲抱芙蓉死，怕惹惜花人见。春梦远。又不道、秋来惯衬闲花片。洞庭烟晚。莫唤起鱼龙，做他风雨，吹彻楚天怨。
摸鱼儿·其一
作者：董士锡
朝代：清
体裁：词

射蝉纱、几棂红日。芳魂何处狼藉。天涯识得春如缕，牵到相思千尺。情脉脉。似宝篆、烟丝香袅浑无力。梦回细觅。还只在心头，旧愁新恨，历乱不堪忆。泪沾臆。闲向银床欹侧。楼高伫望消息。而今尔许缠绵意，都是代伊珍惜。春寂寂。算知道、春心一样情无极。莫教虚掷。恰过了春分，良辰三五，取次又寒食。
摸鱼儿·其二
作者：董士锡
朝代：清
体裁：词

正良宵、匆匆又别。柔情都对谁说。殷勤一向相怜意，并做者番呜咽。心郁结。但立尽斜阳，望断遥天阔。离怀骚屑。更絮影丝痕，和将香雾，送我恨千叠。箫声彻。已近清明时节。尊前谁慰凄切。东风解得相思苦，不到落花如雪。忧未歇。只袅袅幽魂，长共春飞越。倚阑愁绝。索下了帘旌，曲屏深处，坐待旧时月。
摸鱼儿·题袁兰村《仓山月话图》
作者：董士锡
朝代：清
体裁：词

尽依依、入帘螺翠，六朝烟景非故。多情最近当头月，偏会照人情语。君莫误。道万里婵娟，圆缺浑难数。幽怀谁诉。有娥影随身，青岚一角，已化梦游句。西州墅，何况谢公吟处。名山今付君主。平泉树石都无恙，零落酒龙诗虎。君记取。只布袜青鞋，占断江天古。他年能否。对凉玉侵肌，旧欢重续，添我画中住。
暗香·庭中桂华盛开，因忆往岁偕亡友江安甫吴山之游，感而赋此
作者：董士锡
朝代：清
体裁：词

广寒旧影。想故人去后，秋山尘冷。满地绿阴，暗忆招凉步芳径。前度题襟未远，空回首、相思谁省。早付与、酒醒黄昏，和月带烟暝。夜永。正寂静。算只有乱蛩，还共凄咏。风帘露井，飞入疏香伴清境。无奈华年似水，残梦断、金波千顷。便取次、开遍也，旧游难證。
暗香·题庄达甫先生《摄山采药第一图》
作者：董士锡
朝代：清
体裁：词

江山佳处。正月明万壑，幽人曾住。拂散缁尘，暂托长生作仙侣。谁问岩前小草，还迷了、玉骢归路。算只有、石鼎香锄，闲伴雅游去。羁旅。慢延伫。任白首松云，高卧烟雨。黄精未老，斸尽青苗总无数。长恨商山会远，空回首、采芝前度。但彷佛、栖稳事，有人记取。
更漏子·题仕女图
作者：董士锡
朝代：清
体裁：词

燕钗风，蝉鬓雨。帘卷倚楼人去。罗帐晓。绣屏空。画中如镜中。镜中面。修眉见。如月莫如纨扇。情了了，梦悠悠。春痕满地愁。
更漏子·题画
作者：董士锡
朝代：清
体裁：词

鬓堆鸦，肌胜雪。见了那教轻别。人自远，豆犹红。相思同不同。相思意。还相似。只画一边憔悴。帘内影，镜中姿。断肠知不知。
望海潮·送春
作者：董士锡
朝代：清
体裁：词

柔枝低亚，秾妆掩映，东风作意翻新。千里月圆，三生梦好，不知元是花身。宝篆正氤氲。有香心一缕，相对消魂。柳亸桃肥，暗将芳思逐轻尘。迢迢远水层云。想红偎别骑，碧带征轮。梅雨困莺，芹泥殢燕，泪花空染罗巾。谁共倒清尊。只几番花谢，老了春人。怕是明年，又飘残粉照啼痕。
木兰花
作者：董士锡
朝代：清
体裁：词

一秋凉梦催离别。好与鸳鸯池畔说。落红愁对镜中鸾，拾翠记分钗上蝶。柳丝不作同心结。风雨连宵都未歇。玉阶何事最销魂，罗袜沉沉压新月。
木兰花慢·寒夜甚雨有作
作者：董士锡
朝代：清
体裁：词

如丝天上雨，剪不断、做成愁。渐滴碎霜钟，飘残风柝，点暗尘篝。销魂那堪重记，记连宵华月镇当头。惟有软红帘子，怜侬日日凝眸。花天絮海旧登楼。馀恨倩谁收。但黏著香泥，飞将不起，一样惊秋。新来梦都无准，算停辛伫苦几时休。好挽流光住也，付他醉里清讴。
木兰花慢·武林归舟中作
作者：董士锡
朝代：清
体裁：词

看斜阳一缕，刚送得、片帆归。正岸绕孤城，波回野渡，月暗闲堤。依稀是谁相忆，但轻魂如梦逐烟飞。赢得双双泪眼，从教涴尽罗衣。江南几日又天涯。谁与寄相思。怅夜夜霜花，空林开遍，也只侬知。安排十分秋色，便芳菲总是别离时。惟有醉将醽醁，任他柔橹轻移。
木兰花慢武林归舟中作
作者：董士锡
朝代：清
体裁：词

看斜阳一缕，刚送得，片帆归。正岸绕孤城，波回野渡，月暗闲堤。依稀是谁相忆？但轻魂如梦逐烟飞。赢得双双泪眼，从教涴尽罗衣。江南几日又天涯，谁与寄相思？怅夜夜霜花，空林开遍，也只侬知。安排十分秋色，便芳菲总是别离时。惟有醉将醽醁，任他柔橹轻移。
水龙吟·寒食
作者：董士锡
朝代：清
体裁：词

年年一度秋心，今年移向东风里。雨丝侵晓，云光弄晚，几般情味。袅袅青衫，亭亭玉骨，便拚憔悴。只江南小梦，都随流水，更不许、愁人记。谁赏凤城寒食，锁香厨、禁烟天气。踏青去也，青青何在，玉人归未。竹叶初添，金猊半冷，昨宵沉醉。算朝来、误了花时，又惹得、双双泪。
水龙吟·清明
作者：董士锡
朝代：清
体裁：词

长安一样清明，更无人问花多少。相思独忆，故园红杏，梦中开到。屈指春风，等閒桃柳，不如卿好。把花期暗数，谢时容易，又恨杀、开时早。是处吹寒送暖，隔天涯、几重烟岛。低歌曼舞，娇莺弱絮，为春颠倒。我有愁心，寄将明月，却随芳草。怕双双、燕子归来，但怪得、春人老。
水龙吟·瓶中桃花
作者：董士锡
朝代：清
体裁：词

嫣然笑入帘来，不知春色谁高下。西园折去，南楼移到，粉痕初卸。往日朱门，俊游何处，曲池芳榭。想玉颜无恙，几番临镜，空忆起、春寒夜。回首桃源旧梦，为仙郎、不教花谢。天台路杳，而今剩取，一枝低亚。好倩红云，和将素月，十分相射。恐黄昏、冷到银屏，容易得、看春罢。
水龙吟·送春
作者：董士锡
朝代：清
体裁：词

东风梦里归来，醒时已是春将晚。芳菲吹尽，年华只似，水流云卷。点点深苔，芊芊细草，望中都满。便多情纵有，游丝千缕，绾不住、残春转。送得残春去也，锁凄清、废池空馆。为伊消瘦，可还知道，者番愁怨。为语空枝，黏将飞絮，留春一线。莫教他、多少柔情，都付与、閒庭院。
水龙吟·门上柳枝
作者：董士锡
朝代：清
体裁：词

寻常巷陌人家，东君不肯将春共。荆扉密掩，铜镮半扣，又过春仲。只有杨枝，年时看取，雨梳烟笼。是何人知道，伤春情绪，便折得、和春送。张绪而今渐老，想灵和、夜深愁动。横波盼断，依稀林下，笛声谁弄。染遍青青，双衿泪汁，尽教珍重。要凭他、一缕柔肠，唤醒了、江南梦。
水龙吟·题黄心庵《来禽馆填词图》
作者：董士锡
朝代：清
体裁：词

柳绵榆荚纷纷，捲帘不放幽香起。银牙彩笔，低吟浅拍，一般情思。闲杀鸳鸯，惊回胡蝶，梦醒花醉。更深深院落，都无人处，春只在、浓阴里。回首林檎熟候，锁风庭、那堪重记。夜凉无奈，草心红透，月华成紫。试擘鸾笺，还调锦瑟，泪如铅水。算画梁、双燕归来，应识得、相思字。
汉宫春·茗柯先生挽词
作者：董士锡
朝代：清
体裁：词

三五年时，向紫萝深处，小住荆关。碧云丛里，看尽花信番番。曾栽瑶草，一枝枝、开遍空山。凭谁问、重来燕子，偏经此度春寒。别样玲珑长记取，亲裁宝锦，巧制花幡。殷勤护教风雨，好驻春还。春归未久，有残红、飘堕人间。生怕是、台荒径老，空馀点点苔斑。
江城子·里中作
作者：董士锡
朝代：清
体裁：词

寒风相送出层城。晓霜凝。画轮轻。墙内乌啼，墙外少人行。折尽垂杨千万缕，留不住，此时情。红桥独上数春星。月华生。水天平。镜里夫容，应向脸边明。金雁一双飞过也，空目断，远山青。
江城子·里中作
作者：董士锡
朝代：清
体裁：词

寒风相送出层城。晓霜凝，画轮轻。墙内乌啼，墙外少人行。折尽垂杨千万缕，留不住，此时情。
红桥独上数春星。月华生，水天平。镜里夫容，应向脸边明。金雁一双飞过也！空目断，远山青。
河传·帘
作者：董士锡
朝代：清
体裁：词

湘竹。摇绿。一丝丝。风漾波移故迟。雨中隔烟看转迷。年时。捲帘春未归。银蒜沉沉深押夜。阶下拜。新月如钩挂。燕穿棂。棂外声。半明。绿窗人梦惊。
洞仙歌·焦里堂得石名之曰劲雪为图索题
作者：董士锡
朝代：清
体裁：词

云房月砌，伴诗怀幽独。砌下棱棱一珠玉。是何时、吹上古雪纷纷，摩挲处，到手真珠难掬。中宵风露冷，姑射仙人，应是冰肌起寒粟。化石意如何，似海年光，东风外、乱红摇目。看取次飞花委香泥，便开遍千春，比侬匆促。
洞仙歌·赠徐生
作者：董士锡
朝代：清
体裁：词

江山如此，怪君还憔悴。畅好风光伴幽思。有新词、化作恨蝶痴蜂，都向我、撩乱旧愁无际。哀丝调艳曲，消受当筵，红袖殷勤揾浓泪。底事暗销魂，杨柳湖头，征衫薄、西风又起。君且向樽前莫沉吟，是一样羁人，定来同醉。
浣溪沙
作者：董士锡
朝代：清
体裁：词

细雨催人却下帘。瓶花瘦损共恹恹。绣罗衫子懒教添。双鬓已迷鸾镜影，一春都隔凤鞋尖。此情耐可为开奁。
浣溪沙·其一
作者：董士锡
朝代：清
体裁：词

秋雨秋风日日阴。风吹不冷是芳心。欲谙滋味向瑶琴。料得有谁怜宋玉，当时一顾已知音。早判肠断到而今。
浣溪沙·其二
作者：董士锡
朝代：清
体裁：词

蜡泪尊前惜鬓鸦。虫声篱角诉年华。秋深庭户掩重纱。一夜蝶魂惊不定，晓来何苦又看花。飘裀落溷两堪嗟。
浪淘沙慢·江楼晚望
作者：董士锡
朝代：清
体裁：词

晚霞落、天垂近野，岸隐高浪。江浦危楼十丈。登临倦眼试放。记水面，琵琶留怨唱。锁烟柳、画舸谁荡。况铁甲雕戈旧吴楚，遗踪难再访。无恙。六朝景色苍莽。但北指千山横云处，万点寒树响。渐土晕苔花，秋满平壤。待休极望。还不堪、禁受清宵惆怅。萧瑟西风摇虚幌。初残月、纸窗半上。怒涛起、翻空声正壮。又城堞、鼓角迢遥，侵客枕，三更白发星星长。
湘春夜月 其一 秋海棠
作者：董士锡
朝代：清
体裁：词

傍苔阶、脂痕底蹙红霞。只者几缕幽魂，芳思正交加。怎又风风雨雨，算侬家度了，惆怅年华。更霜侵遥夜，烟笼秋晚，别是天涯。凄凉无那，人归荒径，雁去平沙。休问花工，便留得、三春梦影，难系香车。新来憔悴，较当时、一样堪嗟。消受损，镇阑干独倚，玉楼何处，水隔山遮。
湘春夜月 其二 秋海棠
作者：董士锡
朝代：清
体裁：词

锁閒庭、数行粉晕交侵。恰恨翠冷香消，无处问秋心。多谢斜阳一缕，把连宵芳信，约住花阴。是相思红泪，飘零衰草，往日罗衿。金铃勤护，从教付与，小院深沉。明月帘前，才荡得、枝枝瘦影，到了而今。西风过也，更知他、几度难禁。细看取，算还应比似，湘江斑竹，点染空林。
满庭芳
作者：董士锡
朝代：清
体裁：词

灭尽寒英，吹残弱絮，几处流水孤云。乍来消瘦，料得也伤神。底事青山无语，难相慰、肠断黄昏。斜阳里，雨萧萧下，不是一般春。殷勤。为看取，傍人花朵，只共销魂。尽倩遍天涯，怎赋啼痕。何日鸳鸯袖底，都抛却、别泪纷纷。江南客，杜鹃声老，知得几回闻。
满庭芳·寄题庄达甫先生《摄山采药第二图》
作者：董士锡
朝代：清
体裁：词

石母胎花，松龙卧雪，马蹄踏处生香。芝英罗列，入手自芬芳。讶是都云仙使，驭丰隆、种得成行。谁相识，青骢去后，一度一难忘。江乡。烟水外，游尘十里，宠绿骄黄。想青精白饭，几个曾尝。任说餐梨凤阁，笑李侯、归老何妨。无人到，山中日月，桃李两茫茫。
满庭芳·梦江安甫
作者：董士锡
朝代：清
体裁：词

啼鴂歌残，琵琶响断，三年一样伤神。不胜清梦，梦里更逢君。苦恨无情花柳，江南路、惹遍春痕。东风外，落红如海，何处与招魂。重门。帘幕静，还听夜雨，共把离尊。甚閒愁千斛，都隔香尘。凝想来时宫阙，相将见、细觅前因。楼头月，算教长好，消受几黄昏。
满庭芳·送周箌云出都
作者：董士锡
朝代：清
体裁：词

雾海尘消，花宫月定，愁云点上明河。惊残小梦，憔悴看星娥。到耳丁当碎玉，认铃声、风外经过。重回首，银炉报雪，雪意为君多。横波。容易识，堂空紫燕，草逐青蠃。任三千花界，栽遍圆荷。拟向仙人招手，问花房、多少烟萝。相逢日，还应道我，惆怅近如何。
满庭芳·题庄传永印谱
作者：董士锡
朝代：清
体裁：词

石鼓文残，云亭字灭，洪炉幻出青铜。移金换玉，瘦骨也玲珑。何处春云一朵，花溪上、细印芙蓉。凭谁问，中书渐老，灯火夜帘栊。遗踪。休更忆，沉沙折角，犹说英雄。只瑶华无恙，两道钤红。铸就长戈快戟，问将军、本是雕虫。翻然笑，何应投笔，为谢紫泥封。
点绛唇
作者：董士锡
朝代：清
体裁：词

遥夜如年，月明飞出琉璃海。美人何在。梦里花期改。小别匆匆，万顷秋生被。西江水。楚天应醉。中有相思泪。
烛影摇红·忆春
作者：董士锡
朝代：清
体裁：词

何处云车，暗分春色来仙岛。满天丝雨不闻声，尽为春颠倒。佳约笙歌散早。叩花情、除花知道。珠帘半卷，燕剪抛时，空阶自扫。著意寻芳，而今只见离离草。名花端合唤无双，肠断花期杳。阑外海棠红小。乍惊秋、又伤怀抱。不如飞絮，乱点征衫，也知春好。
疏影·前题
作者：董士锡
朝代：清
体裁：词

香林映月。有黄英数树，金粟重叠。见说亭皋，斜倚晴空，依稀此地离别。西风一夜窗前度，乍变了、霜痕叶叶。是耶非、吹到空山，已误再来时节。堪笑年年憔悴，鬓丝换几缕，长共愁绝。自是花工，解释秋情，染就千枝绛雪。明朝试与簪花去，怕满镜、星星华发。莫等閒、消受黄昏，断送玉颜香骨。
疏影·月。戏拈东坡《三部乐》首句作起
作者：董士锡
朝代：清
体裁：词

美人如月。怎不如人意，圆了还缺。缺了还生，未到重圆，依依蟾影初活。去来天上归何处，也不与、倚楼人说。枉教他、夜夜相望，愁杀鬓丝成雪。镇日痴云行倦，露华早净洗，玉宇琼阙。待过团圞，能几中宵，又是下弦时节。年年十二番频换，换多少、凄凉炎热。可怜伊、长自西飞，不驻流光一瞥。
疏影·题刘简田《故山红树图》
作者：董士锡
朝代：清
体裁：词

析城佳客。算几时载酒，绿涨初拨。试与披图，指点烟岚，依稀遥认乡国。轻寒漠漠吴天晚，带一片、太行山月。恨昨宵、艇子湖头，梦里未曾留得。我亦天涯游倦，卜居便有约，何事愁绝。忆杀看花，问紫寻红，空剩满林霜叶。秋风自是怜侬甚，怕从此、更无颜色。待他年、醉拥渔蓑，同探画中消息。
百字令·题阮梅叔《珠湖渔隐图》
作者：董士锡
朝代：清
体裁：词

钓丝袅袅，正珠湖春半，扁舟解舣。别是神仙栖隐处，指点烟波影里。月浪摇天，云鳞拂水，空碧来千里。绿蓑青笠，更饶一片寒翠。只傍有意鸳鸯，无心鸥鹭，好梦何曾记。堤上新杨都万缕，不许閒愁轻系。试把虹竿，还探鲸海，共买升平醉。骊龙瞑稳，迟君良夜中起。
相见欢·其一
作者：董士锡
朝代：清
体裁：词

西风夜入层城。做秋声。几日为花惆怅到三更。江南路。凄霏雨。最关情。却是天涯芳草一时生。
相见欢·其二
作者：董士锡
朝代：清
体裁：词

花骢踏遍香街。锦鞯斜。笑向吴姬沽酒拔金钗。芙蓉面。罗纨扇。总堪誇。惯唱秋风疏柳更谁家。
相见欢·立秋
作者：董士锡
朝代：清
体裁：词

飘残几树红榴。湿花眸。谁道深深庭院不知秋。金尊掩。朱颜敛。怕登楼。何日斜阳东去水西流。
破阵子
作者：董士锡
朝代：清
体裁：词

落日层云半拥，晚霞高树全黏。时候恰看残雪地，花信方逢正月天。未挑红杏帘。薄醉好扶人困，峭寒还带风尖。卷起芙蓉双绮幔，放得婵娟满画帘。夜深香自添。
祭天神·雨夜泊荻港
作者：董士锡
朝代：清
体裁：词

向旧曾经地扁舟住。听江干、叠鼓悲笳传夜雨。幢幢一炷残膏，相对怜孤旅。写荒寒万里长天，迷云树。念远道、分吴楚。故园柳、飘尽春城絮。伤离早，佳约晚，萧瑟江关句。想沧波、又添新水，日夜东流，冉冉征途，那不成衰暮。
粉蝶儿
作者：董士锡
朝代：清
体裁：词

记昔时，长自来、小园凝坐。乱纷纷、雨堆云亸。拂花梢，猛听得、玉钗飞堕。却回头、春色二分才过。知何时，又赢得、梦里愁锁。但从他、醉眠闲卧。是秋心，都一例、把愁揉和。更声声、杜宇梦儿惊破。
绿意
作者：董士锡
朝代：清
体裁：词

晚风篱落。正扇纨掩映，残妆新浴。惟有春心，比似侬心，早又满庭秾绿。销魂一霎殷勤泪，便看做、明珠千斛。蔷薇谢了多时，不解伴君幽独。芳草从今难问，尽惆怅倦倚，黄昏修竹。人也无眠，月也无眠，影透夜凉帘箔。柔情半缕来还去，暗绕遍、屏山六曲。但凭教、坐彻清宵，片片白云如玉。
绿意·题《清尊翠袖图》
作者：董士锡
朝代：清
体裁：词

碧泓如玉。向花前化作，双剪秋渌。瑶佩声微，特地风来，幽香暗送醽醁。荷心坼尽蕉心卷，刚买得、珍珠一掬。问绿杨、何事撩人，为有情丝牵触。倚遍芳园修竹。凭画取、不画鸳鸯独宿。喜字书空，浓笑相看，可比镜中娇目。重来尽有韦郎约，应绝胜、臂环缘续。念阶前、积翠深深，立损砑罗裙幅。
绿意·题僧弥本《小绿天庵图》
作者：董士锡
朝代：清
体裁：词

乍舒还卷。看翠阴十亩，帘外铺遍。录画敲诗，月地云天，拈毫僧在春院。无多一霎闲风雨，便叶叶、龙蛇都满。忆旧时、手种千株，是否后身今见。惆怅江南居士，诛茅浑未办，早是游倦。青鬓萧疏，罥到霜痕，那记年华轻换。琵琶弦上听凄唱，怕不似、蕉心宛转。尽输他、草圣书颠，慢把绿云斜展。
翠楼吟
作者：董士锡
朝代：清
体裁：词

云掩罗帏，凉侵竹簟，萧疏井梧阴暮。阑干空怅望，被多少、青山遮住。倦魂何处。甚月不分明，花难解语。屏山路。风香露屑，唤醒诗句。携到双袖鸳鸯，问几时□上，浅阴深雨。不胜秋梦短，况千里、秋风无主。年华记取。算织恨千丝，牵情一缕。相思侣。闲阶络纬，替侬吟苦。
莺啼序·为刘芙初赋事
作者：董士锡
朝代：清
体裁：词

枝头数声莺语，记浓春未晚。岁华好、多少柔情，付与来去双燕。柳棉绕、斜阳渡口，晴丝隔树玲珑现。怎知他，芳草天涯，翠红零乱。花落蚕丛，暮霭凝紫，又离愁不展。掩罗帏、泪粉偷弹，子规啼彻幽怨。最无端、风僝雨僽，都做个、魂消肠断。渐秋声，吹入银塘，彩鸳惊散。沉沉夜月，隐隐红楼，画帘正半卷。细忆起、旧时珠幌，往日罗衣，绮陌垂西，小庭深院。飘零似此，家山何处，黄昏瘦影依稀在，更休看、镜里芙蓉面。相思千叠，空江万里，和烟带露，冷透钗钿。香车过也，挽住吟魂，有风亭月案。镇几度、哀怀难诉，说向谁家，剩粉馀香，墨痕点点。年时人倦，三生恨杳，征衫一样伤心泪，奈春归、不得长相见。游丝袅袅，篝灯惨澹，谁知梦中路远。
莺啼序·对雨
作者：董士锡
朝代：清
体裁：词

墙腰碧萝铺绣，似苍崖半矗。共暮霭、一色阴阴，化作空际高绿。和不断、瓶笙入梦，檐前簌簌鸣飞瀑。正无聊、枕簟闲攲，衣带慵束。整理佳游，解佩换酒，泻清愁万斛。怎到耳、无限潇潇，筠笼久闭春服。便赢他、酡颜一笑，已消受、别眉双蹙。比前番、听雨孤邮，客怀渐熟。滔滔孟夏，黯黯馀春，登临阻送目。但门外、鸭头新涨，添了三篙，织遍溟濛，烟丝雾縠。短亭五里，长亭十里，青山夹岸人天上，过归航、叶叶风帆速。天涯尺素，锦鳞容易商量，寄与细写幽独。相思俊侣，旧约看花，趁芳郊晴旭。锁深院、莓苔行迹，一一将平，远梦模糊，欢期未卜。修篁好在，当年倚处，铅霜净洗千竿翠，想天寒、尚有人如玉。凄凉情绪，只应画与伊看，淋浪满幅。
菩萨蛮 其一 前题
作者：董士锡
朝代：清
体裁：词

西风日日吹空树。一林霜叶浑无主。山色接湖光。离情自此长。离情随绿草。绿遍江南道。他日望君来。相思又绿苔。
菩萨蛮 其一 拟温飞卿
作者：董士锡
朝代：清
体裁：词

绮罗香透烟光薄。绿云低护深深幕。兰蕊又开时。多情春满枝。玉箫花下弄。引起双么凤。翠羽影翩跹。锦屏琼佩连。
菩萨蛮 其三 前题
作者：董士锡
朝代：清
体裁：词

空林入暮栖乌定。月痕如水侵枝冷。雪意为君添。阶前祝玉蟾。玉蟾疑带湿。别泪何时歇。持镜作君心。清愁相对深。
菩萨蛮 其三 拟温飞卿
作者：董士锡
朝代：清
体裁：词

流莺唤梦人初觉。画檐朱树新飞掠。莲漏不闻声。晓天星半明。可怜春昼永。春思愔愔静。寂寞绣帘开。双双燕子来。
菩萨蛮 其二 前题
作者：董士锡
朝代：清
体裁：词

谁家玉勒玲珑步。骄行嘶过湖边路。帘外是天涯。暗风吹白沙。天涯寒日短。春隔梅花远。何处问佳期。银炉烟缕微。
菩萨蛮 其二 拟温飞卿
作者：董士锡
朝代：清
体裁：词

柳丝飘拂珍丛碧。帘旌不卷垂朝夕。镇日绿阴中。未妨情绪浓。池边人比玉。照水鸳鸯绿。覆地绣罗裙。从今别样新。
菩萨蛮 其五 拟温飞卿
作者：董士锡
朝代：清
体裁：词

春风尽日敲檐马。金铃声小枝低亚。始信别离难。泪花双袖寒。山头云似雪。眼底人如月。门外碧波连。画桡飞镜天。
菩萨蛮 其六 拟温飞卿
作者：董士锡
朝代：清
体裁：词

鸾篦夜冷停清曲。凤珠一寸销银烛。梁上月流明。悠悠蝶梦轻。阑边空伫立。露气沾衣湿。此度见梅花。怀人天一涯。
菩萨蛮 其四 拟温飞卿
作者：董士锡
朝代：清
体裁：词

一庭月影玲珑白。游丝飞过浑无迹。纤缕拂柔枝。撩人故罥衣。苍苔风定处。点点浮零露。不觉暗愁生。春寒特地轻。
菩萨蛮·其一
作者：董士锡
朝代：清
体裁：词

多时不入閒庭院。隔花记取年时见。春色到人间。杜鹃红满山。一衾寒梦觉。碎听东西玉。忆起别离情。柳风吹晓星。
菩萨蛮·其一
作者：董士锡
朝代：清
体裁：词

瑶台十二仙山界。碧云舒卷琉璃夜。三月浪花高。惯餐青玉桃。偶来天子宴。香饯灵飞殿。侍女董双成。吹箫王子登。
菩萨蛮·其三
作者：董士锡
朝代：清
体裁：词

水晶帘卷珍珠络。烟萝却入仙人屋。无事买花钿。春风自在年。博山红烬小。镇日丝痕袅。金缕绣鸳鸯。开奁步步双。
菩萨蛮·其二
作者：董士锡
朝代：清
体裁：词

无端种就相思子。芙蓉泣露葳蕤死。急雨暗人间。琼楼尽日闲。绛河长隔绝。凤辇辞金阙。惜别暗伤神。几回天上春。
菩萨蛮·其二
作者：董士锡
朝代：清
体裁：词

陌头杨柳迎朱户。护花人合花间住。小院月如银。输他枝上春。刀头刀未折。山外山空碧。将泪置香裾。一双明月珠。
菩萨蛮·其五
作者：董士锡
朝代：清
体裁：词

安期海上调双凤。天涯一觉牵情梦。银汉碧波遥。还来荡画桡。宝钗鸾镜影。回首分明省。洞口月明多。年年堆绿萝。
菩萨蛮·其四
作者：董士锡
朝代：清
体裁：词

生成只合山中住。山头昨夜飞轻雾。七宝钿花车。春游到处家。绿闺闲伫立。帘底疏风入。吹散午尘空。软香零乱红。
菩萨蛮·湖上送别
作者：董士锡
朝代：清
体裁：词

西风日日吹空树，一林霜叶浑无主。山色接湖光，离情自此长。
离情随绿草，绿遍江南道。他日望君来，相思又绿苔。
虞美人
作者：董士锡
朝代：清
体裁：词

韶华争肯偎人住。已是滔滔去。西风无赖过江来。历尽千山万水几时回。秋声带叶萧萧落。暮响城头角。浮云遮月不分明。谁挽长江一洗放天青。
虞美人·韶华争肯偎人住
作者：董士锡
朝代：清
体裁：词

韶华争肯偎人住？已是滔滔去。西风无赖过江来，历尽千山万水几时回？秋声带叶萧萧落，莫响城头角！浮云遮月不分明，谁挽长江一洗放天青？
蝶恋花 其一 蝶
作者：董士锡
朝代：清
体裁：词

风漾帘旌闲不卷。蝴蝶飞飞，随意游芳苑。又是一年春过半。鹧鸪啼遍垂杨岸。不住游蜂春意乱。花底纷纷，搅尽斜阳院。好梦醒时都不管。怪来小径香尘满。
蝶恋花 其一 记梦
作者：董士锡
朝代：清
体裁：词

六曲屏山愁倚遍。碧海归来，不分红尘见。鬓雨钗风还扑面。两眉那记痕深浅。笑整罗衣横宝钿。笼到齐纨，乍忆圆圆扇。忽讶一声花影满。车轮自此禁千转。
蝶恋花 其三 记梦
作者：董士锡
朝代：清
体裁：词

山翠模糊融睡雪。未忍多看，那更分明别。满眼柔情携手说。花间苦认纤纤月。钿阁沉沉虬水咽。绿缕红芽，几度芳菲节。枝上暖风吹露屑。娇慵不解丁香结。
蝶恋花 其二 蝶
作者：董士锡
朝代：清
体裁：词

嫩绿娇红堤上路。瘦损腰肢，可被愁牵住。生就轻盈谁与护。无端消尽枝头露。帘外飞花墙外絮。底事韶华，容易匆匆去。芳草天涯情万缕。从今化作相思句。
蝶恋花 其二 记梦
作者：董士锡
朝代：清
体裁：词

明月帘栊垂夜永。雪后花前，瘦尽春风影。说与神方烦记省。愁人怕是还兼病。雨透芙蓉霜透镜。红袖扶来，历乱鲛珠冷。细语唤春春未醒。一丛凉叶敲金井。
解连环
作者：董士锡
朝代：清
体裁：词

梦魂漂泊。随江流不到，旧家池阁。看谢了、千顷芙蓉，过多少岁华，蜂狂蝶恶。露满中庭，渐凉透、绣帘罗幕。只空阶怅望，小径女萝，袅袅枝弱。秋虫又鸣篱角。和丁冬玉漏，都做离索。漫说三五年时，有携手心期，诉与红萼。暗柳摇星，但夜永、天风乱落。空沉吟、一轮璧月，等閒抛却。
贺新郎·喜梅花开赋
作者：董士锡
朝代：清
体裁：词

细雨飘芳径。借东君、一天风味，将春唤醒。花信廿番从头数，报道梅英又迸。怪帘外、浮来香冷。渐向空枝轻轻吐，是霜华、销剩玲珑影。绰约致，带烟暝。无声明月遥相映。照中庭、池塘小小，团圞双镜。千叠琼云春摇漾，梦彻燕梁桃井。风过也、惊魂未定。金屋安排知何处，但回头、六曲阑干静。绸缪意，有谁省。
踏莎行·题王菱江《种纸图》
作者：董士锡
朝代：清
体裁：词

碧洗阶除，凉侵枕簟。绿阴阴处秋云掩。墨池涨满起龙蛇，蕉心不比秋心敛。漏脚钗痕，长刀快剑。书颠消得书仙艳。洛阳新价未曾知，凭教凤尾殷勤染。
金缕曲
作者：董士锡
朝代：清
体裁：词

梦断东风紧。怎消他、深晴浅雨，几番芳信。惆怅人生欢会少。空有相思难问。试看取、落英残粉。宛转娇红辞林去，算伤心、无奈黄昏近。蜂与蝶，又相趁。天涯漂泊休重论。但匆匆、年时别意，诉将难尽。记得苍苔携手处，一样屐痕低印。还自把、花枝细认。花解怜侬今憔悴，更何人、知我三春恨。凭燕子，逞轻俊。
金缕曲 其一 韩蔷画戏婴仕女
作者：董士锡
朝代：清
体裁：词

呖呖莺声溜。正销魂、珠回玉转，绕梁时候。谁把丹青传彩笔，绰约美人图就。想心底、玲珑似藕。一朵芙蓉初拂水，况十三年纪吟红豆。令满座，低徊久。沈腰端为悲秋瘦。但清愁、连环不断，暂无还又。说到天涯沦落感，展卷欲添僝僽。长愿得、千杯在手。卿是雏龄侬渐老，只壶中天地能相守。酒醒后，都乌有。
金缕曲 其二 韩蔷画戏婴仕女
作者：董士锡
朝代：清
体裁：词

满院芭蕉吐。晚天遥、水风吹散，半林残暑。照我一奁红袖影，惹起懊侬情绪。空回首、浣纱前度。绿叶成阴芳意歇，认桃花靧面君应误。缄宿恨，那堪诉。珠栊绮阁深深护。记当年、露台春晓，帐鸾初舞。浅碧烟鬟笼睡玉，早被买脂人妒。还未湿、踏青金缕。今日秋娘悲老大，涴香尘、可惜淩波步。思往事，泪如雨。
金缕曲·偕黄古愚游虞山饮中赋赠
作者：董士锡
朝代：清
体裁：词

极目层峰际。倦登临、崔巍杰阁，饮酣同倚。洒遍神州多情泪，又到此山山底。却不道、英雄如是。曲曲长川如带在，奈人生、半作东流水。况又是，斜阳里。与君拂拭空同气。拟相逢、晓霞初上，浮云四霁。沧海未应愁日暮，管取蛟龙不起。但试引、玉杯须醉。秋草已肥边马壮，为将军、且说封侯事。名山业，吾能理。
金缕曲·雪霁夜寒挑灯感赋
作者：董士锡
朝代：清
体裁：词

好梦随流水。映残灯、软红帘外，雪天初霁。底事眉痕开又锁，试道衫痕湿未。还只恐、啼痕暗渍。三五华年三五月，恨花时、容易花前醉。都负却，缠绵意。玉箫按罢凉生指。拥寒衾、寻消计息，梅花迢递。圆缺阴晴浑见惯，那抵人间离思。算付与、清宵无寐。陶令閒情还赋否，忆春风、苦费相思泪。况省到，华胥事。
金缕曲·题《天女散花图》
作者：董士锡
朝代：清
体裁：词

历乱闲花片。是谁能、尊前扶定，宝钗风软。一霎春波三月雨，瘦了画楼人面。有碍马、情丝宛转。空外明霞飘不堕，只天光海色摇银扇。羡杀是，玉皇案。香云拂处鸦云颤。斗双红、分明记取，晕潮深浅。多病维摩拈得否，笑口欲开还懒。休怅望、清霄路远。小梦游仙除结习，怕琼箫、谱入天涯怨。会此意，图初展。
金缕曲·题张晴厓《听香图》
作者：董士锡
朝代：清
体裁：词

细麝笼烟碧。染霜豪、枕芸佳处，好披琅笈。十二龙宾堪作友，况有云英侍侧。微揎起、红罗袖窄。别样幽情听不见，被香心黏住如何识。浑费尽，春风力。从戎旧纪书生绩。说当年、行间属草，墨花萧瑟。盾鼻轻磨牙帐冷，帐外玉骢骄立。正千纸、龙蛇犹湿。今日引杯还看剑，想名姬骏马须同癖。无限意，教珍惜。
长亭怨慢·感逝有作
作者：董士锡
朝代：清
体裁：词

又催动、伤离情绪。逝水年华，暗教轻误。莫忆天涯，长空回首欲飘絮。海棠开早，待不到、斜阳暮。多少落花风，珍重也、相思一缕。何据。算凭阑怅望，剩有新愁无主。踏青春晚，更休说、凤鞋归路。千万点、细雨声中，好分付、飞红来去。只落得、绿阴深里，鸟啼树树。
阮郎归 其一 蝴蝶次恽蒹塘韵
作者：董士锡
朝代：清
体裁：词

前身合是楚宫腰。纤痕叶底描。花房月榭任招摇。经过春思饶。杨柳外，听饧箫。红英刬地飘。无端风雨更朝朝。惊魂几缕消。
阮郎归 其三 蝴蝶次恽蒹塘韵
作者：董士锡
朝代：清
体裁：词

疏枝争奈五更风。非关憔悴侬。天涯回首暮云空。双双飞絮中。曾记取，旧游踪。蔷薇满院红。花心不与酿春容。侬心若个同。
阮郎归 其二 蝴蝶次恽蒹塘韵
作者：董士锡
朝代：清
体裁：词

寻芳伴侣太娇憨。花间过两三。生绡团扇六铢蚕。扑来珠露甘。香草恨，且教含。应怜入画探。影儿偏许傍灯龛。一床清梦酣。
阮郎归 其五 蝴蝶次恽蒹塘韵
作者：董士锡
朝代：清
体裁：词

红楼高与白云齐。笙歌一片迷。弯环闲绕凤城西。斜阳处处低。聊闪闪，故飞飞。春人看已稀。黄衫宝马锦障泥。少年游冶归。
阮郎归 其六 蝴蝶次恽蒹塘韵
作者：董士锡
朝代：清
体裁：词

隋堤堤上草青青。多应化了萤。阿侬痴小爱潜停，他时见几星。云作幔，石为屏。新秋耐可经。看花一例付金铃。约侬来岁听。
阮郎归 其四 蝴蝶次恽蒹塘韵
作者：董士锡
朝代：清
体裁：词

紫衣队里斗风鬟。轻飔绰约寒。输他梁燕语刀环。相将忆海山。娇舞罢，意方阑。怜伊绣翼单。罗浮几日梦魂闲。好乘风露还。
霓裳中序第一·己未秋感事
作者：董士锡
朝代：清
体裁：词

长条手自折。绾作同心金缕结。欲寄斜阳天末。恰雾冷风晴，素空难接。幽魂飞越。百曲玲珑到瑶阙。凄凉也、前身应是，一片玉楼月。休说。旧怀骚屑。算都来、梦中轻别。篆香帘影重叠。掠削春云，娇鬓如叶。宝奁花似雪。又恼乱、双双蛱蝶。江南好、横塘十里，回首正愁绝。
霜天晓角·湖上送别
作者：董士锡
朝代：清
体裁：词

憔悴西风。更难寻断红。尚有昏鸦一点，须留著、送归鸿。山翠落孤篷。湖光似酒浓。莫问湖心深浅，禁不起、恨重重。
青门引
作者：董士锡
朝代：清
体裁：词

一片黄昏影。连理梦儿无定。阑干曲曲径斜斜，轻云薄雾，都入暮寒暝。春痕淡淡春声静。蝶梦来相并。月明却到深院，花魂寂寂燕支冷。
风入松·感逝
作者：董士锡
朝代：清
体裁：词

碧林风树夜争鸣。离绪最先惊。分明付与人肠断，为秋声、怕听春声。却是清商送我，谁人解道愁生。莫须收汝泪纵横。馀恨更难平。断魂化作蛛丝去，向檐前、黏住红英。怎祝东风一夜，和他尘梦吹醒。
风入松·感逝
作者：董士锡
朝代：清
体裁：词

碧林风树夜争鸣，离绪最先惊。分明付与人肠断，为秋声、怕听春声。却是清商送我，谁人解道愁生？
莫须收汝泪纵横，馀恨更难平。断魂化作蛛丝去，向檐前、黏住红英。怎祝东风一夜，和他尘梦吹醒？
风入松·题画
作者：董士锡
朝代：清
体裁：词

赤龙鳞甲动苍烟。人坐蔚蓝天。绿阴料理眠琴罢，抚高松、著意盘桓。为有长风相答，那消急管繁弦。披裘人在白云边。分是忆成连。烂柯山里归来早，听蕉桐、一向忘言。遮莫移诗就梦，问伊今日何年。
风流子
作者：董士锡
朝代：清
体裁：词

柳棉飞不住，东风起、春在白云乡。更鸟去鸟来，几丛绿树，花开花谢，一带红墙。江南路、乱山迎落月，流水送斜阳。碧海无踪，绛霄何处，鸾音偏杳，凤吹空长。神仙情太苦，向牟尼索笑，解悟心香。只绣拈花素手，不绣鸳鸯。怎经年别后，上阶蝴蝶，当门菡萏，也是双双。却为无端憔悴，惹得难忘。
高阳台·前题
作者：董士锡
朝代：清
体裁：词

花里端阳，柳边寒食，两年伴我天涯。惨雨惊风，无端夜飐灵旗。如何结就同功缕，却输他、续命单丝。更休题、烛泪残宵，酒晕征衣。当年恨杀长安苦，只经旬小别，偏说相思。谁道离情，一番春去才知。年时春好年时梦，便而今、不看花枝。尽拚将、目断烟沙，肠断参差。
高阳台·舟行淮阴道中作
作者：董士锡
朝代：清
体裁：词

雪冷春沙，风飘夜雨，天涯消受孤征。细草平堤，片帆又去高城。相思望断长淮路，渐清愁、和月俱生。那堪他、酒入离肠，水带离声。伤心暗数年时恨，早轻抛别绪，款赋柔情。梦里依依，几番吹荡心旌。金闺自是多惆怅，到而今、一例无凭。但萧然、远树千重，寒柝三更。
齐天乐·摺叠扇
作者：董士锡
朝代：清
体裁：词

罗裙日日怜芳草，腰间褶痕宽尽。竹冷江南，银销河北，荡起落红千阵。相思一寸。记削就筠丝，叠成笺粉。不到春归，夜凉玉骨也谁问。芭蕉心绪未展，只金泥小帖，堪诉愁恨。到耳秋声，关情暮雨，肠断一年芳信。风前细认。更纤手慵拈，袷衣全褪。描取花魂，画中应瘦损。
齐天乐·斑竹书架
作者：董士锡
朝代：清
体裁：词

春山一片玲珑影，招来满身花雨。乱拂苔痕，斜侵荔叶，携出楚天风露。潇湘此去。认云母堆窗，珊瑚架树。一晌匆匆，未曾寄语慰迟暮。江妃红泪难浣，只当年襟袖，依约如故。字里神仙，书中青鸟，到得蓬莱几度。斑斑看取。又玉版横箱，冰纹压柱。料得青宁。那知心更苦。
齐天乐·灯花
作者：董士锡
朝代：清
体裁：词

花开花落无人记，年华恁般轻过。入夜垂葩，当筵结蕊，绝胜鬓梢残朵。芳丛半亸。正懒剔金羊，困酣无那。怕是匆匆，小山春去尚朝卧。归期问郎何日，只罗衾未冷，长自愁坐。燕语初迷，莺魂倦舞，梦也不教重做。眉痕又锁。向镜里回看，更怜婀娜。喜杀今宵，怎还双泪堕。
齐天乐·送人之处州
作者：董士锡
朝代：清
体裁：词

括苍山里孤城下，溶溶白云如水。磴曲藏舆，苔深饮屐，有客欲探山翠。西湖祓袂。正柳外斜阳，拂人残醉。帐饮匆匆，兰桡相唤暮烟起。弓衣研箧无恙，算归来游倦，一样情味。莫笑书生，还携霜铗，拟向空同更倚。海天宵霁。见风暖帆青，潮平月紫。待斩长鲸，看鱼龙稳睡。
齐天乐·镜屏
作者：董士锡
朝代：清
体裁：词

芙蓉十二江边老，秋江一痕寒透。青入琉璃，绿摇翡翠，端正欲窥帘绣。未堪回首。怕暗里青铜，鬓丝轻逗。舞罢双鸾，误伊消息向红袖。离魂倩女何在，想夜阑风雨，和影都瘦。华屋归来，瞥见罗衣，还记月台携手。前身是否。怪春过三分，醉颜如旧。相对依依，莫教闻折柳。
齐天乐·题王菱江《闲看儿童捉柳花图》
作者：董士锡
朝代：清
体裁：词

东风哪管行人恨，吹来遍身晴雪。画舸迷云，香车碾玉，长记踏青时节。旧情凄绝。甚到眼天涯，又成轻别。描取狂踪，肯教容易趁啼鴂。王乔仙路非远，也暗嗟漂泊，愁绪频说。入水还生，沾泥不起，几度看他亲切。儿童漫撷。者捲地兜罗，满怀骚屑。我更魂消，曲中枝怕折。
齐天乐·题袁兰村《续仓山月话图》
作者：董士锡
朝代：清
体裁：词

佳辰自古称难再，多君旧游仍续。畅好家山，六朝天净，消受满园秾绿。漫怜幽独。有胜友重来，瓮春初熟。无限勾留，尊前频剪夜游烛。清欢况偕仙侣，说婵娟无恙，倚遍修竹。谁道天涯，秋人有个，同看一规凉玉。喜联芳躅。又云散星沉，别怀偏促。他日迟君，共寻霜后菊。
仙丹
作者：董天工
朝代：清

一朵烿云物外仙，丹珠累累映霞鲜。漫言黄母鬓花落，移种东山处处妍。
口琴
作者：董天工
朝代：清

宛如私语夜深深，别样丝桐别样音。齿颊低微音韵渺，雄鸣雌和月轻阴。
台卉四绝
作者：董天工
朝代：清

飘然玉质森森秀，别有幽香到小庭。不用娇容教傅粉，逢君一见自娉婷。素华真可胜梅妆，点点琼葩点点芳。翠叶缤纷怀洁白，浓香暗惹绿衣郎。蕴抱冰心此一方，不教蜂蝶逐花狂。琼姿本是神仙骨，肯作人间贾女香。香闻七里玉玲珑，月色平林和露瀜。玉女原来看玉树，一般清白煦春风。
台卉四绝·其一
作者：董天工
朝代：清

飘然玉质森森秀，别有幽香到小庭。不用娇容教傅粉，逢君一见自娉婷。
台卉四绝·其三
作者：董天工
朝代：清

蕴抱冰心此一方，不教蜂蝶逐花狂。琼姿本是神仙骨，肯作人间贾女香。
台卉四绝·其二
作者：董天工
朝代：清

素华真可胜梅妆，点点琼葩点点芳。翠叶缤纷怀洁白，浓香暗惹绿衣郎。
台卉四绝·其四
作者：董天工
朝代：清

香闻七里玉玲珑，月色平林和露瀜。玉女原来看玉树，一般清白煦春风。
布床
作者：董天工
朝代：清

何事番儿不畏寒，布床高挂桠枝端。风吹木叶声萧瑟，好似婴孩熟睡残。
织布
作者：董天工
朝代：清

斲木为机似月圆，横穿翠筱夹丝缠。掺掺巧织戈纹锦，斑驳争绔柿蒂鲜。
走差
作者：董天工
朝代：清

状似捲荷四寸长，手环相击响丁当。不疾不徐音铿尔，远韵清微胜鼓簧。
大江东去·午日和韵
作者：董如兰
朝代：清

端阳重遇，可应是、辗转天高难越。炫日葵榴疑是泪，触景偏增呜咽。三载离乡，两经兵火，孤负芳时节。五丝续命，寸肠应被千结。休问鼓吹谁家，龙标何处，风鹤成警怯。魂梦飞扬旁人须，讶道鬓斑形劣。渔父忘言，汨罗留恨，醉醒凭人说。伶仃儿女，有谁为我疼热。
大江东去·午日和韵
作者：董如兰
朝代：清
体裁：词

端阳重遇，可应是、辗转天高难越。炫日葵榴疑是泪，触景偏增呜咽。三载离乡，两经兵火，辜负芳时节。五丝续命，寸肠应被千结。休问鼓吹谁家，龙标何处，风鹤成惊怯。魂梦飞扬傍人须，讶道鬓斑形劣。渔父忘言，汨罗留恨，醉醒凭人说。伶仃儿女，有谁为我疼热。
大江东去·燕台归思
作者：董如兰
朝代：清
体裁：词

忧深如病，万千愁、欲说伤心还歇。是岁三春挨过了，怎使重挨夏月。将近初秋，归鞭未整，酷日同心热。啼痕新旧，积来犹胜鹃血。千里有限关河，无穷荆棘，鱼雁难飞越。异日相逢须记取，今后再休轻别。魂梦堪怜，朝朝暮暮，不解辞登涉。他时归去，定教真个欢悦。
大江东去·燕台归思
作者：董如兰
朝代：清

羁人情绪，似禽鱼、误入绦笼难出。极目乡关何处是，云树苍烟遥隔。不敢哀号，恐惊肠断，默默空凄恻。自家儿女，怎叫他个怜惜。应叹两字功名，半生劳顿，堪笑还堪咄。离别伤心梦中相，聚后醒来悲泣。误我归期，欺他归约，各度如年日。君平频问，故国何日归得。
大江东去·燕台归思
作者：董如兰
朝代：清
体裁：词

羁人情绪，似禽鱼、误入罾笼难出。极目乡关何处是，云树苍茫遥隔。强抚水弦，恐惊肠断，默默空凄恻。多因薄命，万斛离愁堆积。应叹两字功名，半生劳顿，堪笑还堪咄。离别伤心梦中，相聚后醒来悲泣。误我归期，欺他来约，各度如年日。君平频问，故园何日归得。
如梦令
作者：董如兰
朝代：清

云外周轮璧月。偏照人问离别。音信动经年，几度风霜雨雪。愁切。愁切。想见征衫千结。
如梦令
作者：董如兰
朝代：清
体裁：词

云外周轮璧月。偏照人间离别。音信动经年，几度风霜雨雪。愁切。愁切。想见征衫千结。
忆王孙
作者：董如兰
朝代：清
体裁：词

庭前新水色如蓝。谷雨初旬共浴蚕。山家少妇指纤纤。各携篮。日照柔桑露叶含。
捣练子 其一 春
作者：董如兰
朝代：清
体裁：词

花寂寂，昼阴阴。枕上朦胧听晓禽。病里不知春又半，连天草色雨中深。
捣练子 其一 春
作者：董如兰
朝代：清

花寂寂，昼阴阴。枕是朦胧听晓禽。病里不知春又半，连天草色雨中深。
捣练子 其二 冬
作者：董如兰
朝代：清
体裁：词

初肥兔，照寒窗。窥探离愁眉锁双。灯火连宵金穗重，从今不信谎银缸。
捣练子·春
作者：董如兰
朝代：清

花寂寂，昼阴阴。枕是朦胧听晓禽。病里不知春又半，连天草色雨中深。初肥兔，照寒窗。窥探离愁眉锁双。灯火连宵金穗重，从今不信谎银缸。
浣溪沙·庭梅
作者：董如兰
朝代：清
体裁：词

墙角枝头雨雪晴。寒葩展靥若含颦。蟾蜍今夜十分明。细细暗香和梦嗅，椿椿怀抱费思评。心头有个未归人。
浣溪沙·溪花
作者：董如兰
朝代：清
体裁：词

小立崖前支晓风。宜人偏在露华浓。盈盈临水自矜容。翠鸟啄馀青茎子，游鳞疑狎粉香丛。蓬窗撩乱画图中。
长相思
作者：董如兰
朝代：清
体裁：词

心迢迢。路迢迢。万木经霜色渐凋。秋容如画描。卯时潮。酉时潮。不见归帆傍小桥。愁魂销未销。
鹧鸪天·雪宵
作者：董如兰
朝代：清
体裁：词

旅雁摩霄楼外闻。穷途有泪怕留痕。风高雪片搏成阵，月暗梅花合断魂。书满架，伴空樽。床头灯火半黄昏。推窗粉饰江山改，爱惜瑶华只闭门。
孟城山怀古
作者：董威
朝代：清

一峰突兀大江横，有客登临感慨生。云出终输归岫好，泉流不比在山清。微官已夺当年节，隐士空留万古名。浑似终南旧蹊径，参军枉自负幽情。
登翠微亭
作者：董威
朝代：清

蹑石攀条上，天空豁醉眸。瀑飞双峡雨，云冷一亭秋。老树得幽赏，空山生暮愁。溪清人不见，流水自悠悠。
秋草
作者：董威
朝代：清

一抹荒烟锁夕阳，马蹄鞭影总苍凉。可怜无限东风力，不敌西风一夜霜。
兰州怀古四首·其三
作者：董平章
朝代：清

乾隆中叶盛，民气四方恬。蠢尔花门种，居然草泽潜。山空龙尾踞，渠旋马头歼。凭吊金天观，昆冈烬尚炎。
哀武昌
作者：董平章
朝代：清
体裁：古风

武昌城头昼飞鵩，白日无光鬼声哭。鬼哭声何悲？似言贼寇破城时。城中老稚都编管，男者从军女守陴。贼威远震，其虐已甚。胡弗遁逃，城门有禁。禁者伊谁常抚军，临江屋宇皆遭焚。攻城得地贼欢喜，武昌吏民同日死。君不见，黄鹤楼一炬休，鹦鹉洲万尸浮。
挽张百熙联
作者：董康
朝代：清
体裁：联

世变方殷，惟血性如公，足当天下事；斯文将废，能虚心爱士，早作古人看。
随园图题辞
作者：董开汾
朝代：清
体裁：七言律诗

随园风景已全非，剩有寒烟淡夕晖。蝶梦都随芳草去，燕雏犹趁落花飞。庭撑傲骨梅逾瘦，池褪残香藕不肥。寄语诗人休洒泪，白云常为护柴扉。
东昌道中
作者：董思凝
朝代：清

轻风五两此经行，曲岸停舟夜火明。落日楼台临远水，中宵鼓角起严城。射书人去碑常在，洗耳风高俗尚清。闻道园林多胜概，柳塘桃坞棹歌声。
听周紫海先生话海外三山之胜
作者：董思凝
朝代：清

尘世难向蓬莱游，空怀三山缥缈之银楼。年光弹指如飞电，安能一室兀坐生烦忧。懒云先生负奇气，青瞳绿发仙人俦。与余素心授宝诀，人间何处无丹丘。更言曾厕仙人里，天风飒飒云雾起。左携东王公，右携赤松子。仙山迢迢高入云，方壶员峤气氤氲。侧身俯视小天地，鸾嘻凤噭空中闻。忽然驾岱舆，羽盖斑麟车。琪花杂瑶草，六甲备行厨。于是振衣长啸，蹑足云巅。沧海一掬，万山如拳。白鹤翔兮凌厉，神龙下兮蟠旋。双童醉舞兮婉转，素女含笑兮翩跹。螺书薤篆人不识，赤文绿字谁与传？我不知方丈之峰几万里，扶桑之木几万年？白眼悠悠诚下士，欲往从之道如咫。古来慧业多能仙，何必丹砂与玉髓。秦皇汉武非仙才，鞭山驱石何为尔？诗成笑傲俯人寰，天惊石破开心颜。朱草纷披谁处所，白云苍莽何时还？
拟古
作者：董思凝
朝代：清

楚人重菉葹，椒兰为荆杞。宋人宝燕石，安知球琳美。真伪讵难分，奈何徒贵耳。触热趋炎嵞，浮名取青紫。岂不羡时荣，愿言敦素履。黾勉以为期，毋为识者鄙。
过宿迁值河水泛决夹河皆成巨浸行百余里始入新河即景有作
作者：董思凝
朝代：清

年年忧河决，六月浪深时。已逐鱼龙怒，还生禾稼悲。雨来帆影重，风急棹声迟。曾识麻姑语，桑田会有期。
金鱼池
作者：董思凝
朝代：清

垂杨疏影绕晴沙，鱼藻池连十万家。望里波光看不尽，溪烟都上野棠花。
放舟
作者：董思恭
朝代：清

向夕荆门道，轻帆挂好风。云低千舰黑，岸阔一镫红。昼夜随流水，东西笑转蓬。啸歌翻自乐，无事到胸中。
浔溪棹歌
作者：董恂
朝代：清
体裁：七言绝句

米凭转斗接青黄，加一钱多幸已偿。二月新丝五月谷，为谁辛苦为谁忙？
舟中晓起
作者：董恂
朝代：清

晓气清连夜气清，扁舟人在画中行。菰茭佐馔饶乡味，蒲苇摇空作雨声。帆影乍惊双鹭起，林阴时听一蝉鸣。俗尘三斗销除尽，谁道劳劳累此生。
静女篇
作者：董恂
朝代：清

幽兰在空谷，清露晞朝阳。静女贞且勤，凄风动流黄。孤芳时自赏，悠悠思难忘。大姊游以嬉，相攸托金张。二姊性矜贵，珠翠溢晶光。小妹娇可怜，长依阿母旁。语妙粲花舌，启口生芬芬。静女独椎髻，掩抑栖空房。河边暮砧杵，厨下朝芥姜。不惜终岁劳，但愿高年康。高年寿且康，妾心乐未央。
门联
作者：董教增
朝代：清
体裁：联

圣代即今多雨露；故乡无此好湖山。
出峡
作者：董敬舆
朝代：清

霜威扑面欲生棱，枯坐篷窗唤不应。笑指彩云辞白帝，贪看红树下黄陵。冷猿哀雁声何楚，暮雨朝云画未能。知有精灵镇来往，碧虚想像最高层。
十刹海观荷用苏文忠公金山诗韵
作者：董敬舆
朝代：清

北人不识江与湖，潴水为潭便称海。金源十刹迹成尘，指点烟萝果安在。空馀高柳绕坡陀。屋宇之外皆澄波。恍到江南水云壑，花时微病游人多。嗟余淮海迟归楫，大难米贵长安日。六街车马涨尘沙，白汗翻浆午曦赤。何期到此清吟魄，片云著意催诗黑。柳丝历乱夕阳明，三两沙鸥睡不惊。辇下才人半相识，招呼况具杯中物。酒酣兴极忆家山，不安寒饿真痴顽。归心日夜无时已，梦落苍霞半江水。
采石舟中走笔寄呈刘绍庭孝廉
作者：董敬舆
朝代：清

峭壁陡立洪涛风，孤影倒入鼋鼍宫。建业千峰似奔马，磅礴至此形将穷。蛾眉博望渺天际，大江东去青濛濛。我来吊古意怆恻，所惜不见大峨仙子锦衣玉带乘云鬉。骑鲸仙去倏千载，空馀酒楼巀嶪撑苍穹。宋虞雍公亦健者，书生唾手成大功。想其视师出仓卒，已有成竹藏胸中。或言破贼出天幸，此辈安足知英雄。英雄千古浪淘尽，惟馀二子姓氏长留天地不与江流东。问天搔首发悲咤，昏鸦如墨腾遥空。江波动摇忽变色，海天落日磨青铜。馀霞半空散成绮，寒铓激射光熊熊。天公悯我所如独不偶，故幻异景娱双瞳。忆昨夔巫返孤棹，亦于此地维乌篷。江风飒飒起遥渚，雨洗翠巘轻烟笼。芦花荻絮白于雪，青枫乌桕酣初红。终竟山川秘灵怪，朝暮变幻羞雷同。饥劬慰劳起斟酌，银鳞尺半初收筒。醉来閒抱水云宿，诗成啸傲夸穷工。因之哦诗寄刘子，缄题留待东归鸿。
重至关中
作者：董敬舆
朝代：清

陵墓累累古道旁，我来凭吊感兴亡。碑焚野火埋秦畤，瓦出春耕识萯阳。旱苦叶彫黄阁树，宵深燐语白沙场。城南韦杜莺花劫，一度吟看一断肠。
陈伯潜太史宅喜晤宝竹坡学士
作者：董敬舆
朝代：清

深丛蹲孤罴，冷面寒于铁。百寮仰丰采，重臣亦心折。谏牍心写藏，钦公有施设。延陵吾故人，捐躯事何烈。廷议悯孤忠，公为表其节。抔土傍惠陵，千秋埋碧血。言念平生欢，五哀为郁结。贱子田间来，颇亦耻干谒。华筵获良觏，形神为愉悦。杯酒话名山，神往水云壑。冻鼓起岩城，惜此仓皇别。
书感
作者：董文
朝代：清

机杼声中络纬鸣，未亡人已久忘情。玉楼赴召今何在，不问三生问再生。
会经堂海棠用坡公定惠院韵寄怀林颖叔京兆王廷尉定甫丈
作者：董文涣
朝代：清

会经堂前饶众木，不与凡花溷幽独。旬日文书苦困人，眼前何物能医俗。朝来绕树得休暇，忽惊身在锦绣谷。露萼回看红映窗，风枝卬见高过屋。不嫌帘烛隔霄汉，但恨楼台少竹肉。添酒从招月下魂，宵深清梦犹难足。闻道京兆手亲植，新年正及春景淑。当时廷尉聊戏言，雅话居然属餍腹。讵知胜事偏我值，蔚蔚充庭如立竹。秋风两度牵诗怀，闭户蓬蒿森满目。今来赏心已天幸，未免联吟更望蜀。花开安得二公同，传语西飞寄两鹄。赏者不栽栽不赏，世间万事总回曲。后来桃李应更多，好爱棠阴勿轻触。
何事
作者：董文涣
朝代：清

未失神亭戟，俄空旅舍烟。经纶书卷外，涕泪酒樽前。碧草谁埋血，黄图忆拓边。赍粮方待寇，何事问燕然。
姑从
作者：董文涣
朝代：清

书城坐拥夜镫勤，百感苍茫付暮云。湫隘一廛犹负郭，郁陶三月倍思君。近招元亮倾新酿，远吊灵均续旧文。不为苦吟吟更苦，姑从嘲笑日纷纭。
检旧书有感
作者：董文涣
朝代：清

书丛半世如枯蟫，结习生小性所耽。博学常思追任昉，聚书每欲希桓谭。当时未行万里路，梱载那计随征骖。连墙架屋恨难足，此乐不易吾心甘。春明一陊事奔走，卷束往往封尘函。犹幸枝官饱闲放，海王村畔时幽探。更从邻好乞佳本，夜阑烛尽犹勤勘。岂知离合到简册，锋车关塞趋じ？。频年搜罗终何益，行箧无十之二三。自顾四壁曾不保，检书未竟中怀惭。百不如人赖此耳，并斯不畀夫岂贪。旧墨过眼欻隔世，春梦回首成优昙。仕宦不进学亦退，局促似我真何堪。且呼长恩酹酒拜，投劾终当同一庵。
检旧书有感
作者：董文涣
朝代：清
体裁：古风

书丛半世如枯蟫，结习生小性所耽。博学常思追任昉，聚书每欲希桓谭。当时未行万里路，梱载那计随征骖。连墙架屋恨难足，此乐不易吾心甘。春明一陊事奔走，卷束往往封尘函。犹幸枝官饱闲放，海王村畔时幽探。更从邻好乞佳本，夜阑烛尽犹勤勘。岂知离合到简册，锋车关塞趋じ𧽼。频年搜罗终何益，行箧无十之二三。自顾四壁曾不保，检书未竟中怀惭。百不如人赖此耳，并斯不畀夫岂贪。旧墨过眼欻隔世，春梦回首成优昙。仕宦不进学亦退，局促似我真何堪。且呼长恩酹酒拜，投劾终当同一庵。
次韵鲁川读史柬王定甫农部丈作
作者：董文涣
朝代：清

信有文诅楚，空闻书绝秦。受金还举袖，料敌失望尘。危等沈舟羽，安忘厝火薪。伊川叹被发，谁是百年人。
游龙子祠
作者：董文涣
朝代：清

清溪路尽只桃花，茅舍无多逐岸斜。偶趁樵风忘路远，眼随飞絮过邻家。
留别伯寅丈
作者：董文涣
朝代：清

干戈扰扰行焉往，身世茫茫愿总违。海内终关儒者事，尊前已觉故人稀。才疏蒋琬归田好，亲老王阳叱驭非。霄汉从今相忆处，穷愁莫惜卧岩扉。
盆松篇
作者：董文涣
朝代：清
体裁：古风

郁郁盆中松，矫矫当风舞。叶叶相承接，枝枝相䟫拄，青阳发群萌，葱茜自媚妩。以彼干霄姿，甘此玩好伍。灌溉岂不勤，涓滴泽已溥。焉知生性漓，憔悴气莫吐。深山有孤根，夜夜㖃雷雨。上枝巢鸾凰，下枝卧虬虎。神物遇有时，那许问斤斧。岿然七庙尊，丹雘作梁柱。陋彼盆中质，终年依浅土。斩伐虽无忧，尺寸安足补。托根良独难，弃置等灌莽。躁进与晚成，岂不在自取。
盆松篇
作者：董文涣
朝代：清

郁郁盆中松，矫矫当风舞。叶叶相承接，枝枝相拄，青阳发群萌，葱茜自媚妩。以彼干霄姿，甘此玩好伍。灌溉岂不勤，涓滴泽已溥。焉知生性漓，憔悴气莫吐。深山有孤根，夜夜㖃雷雨。上枝巢鸾凰，下枝卧虬虎。神物遇有时，那许问斤斧。岿然七庙尊，丹雘作梁柱。陋彼盆中质，终年依浅土。斩伐虽无忧，尺寸安足补。托根良独难，弃置等灌莽。躁进与晚成，岂不在自取。
秋夜柬顾斋
作者：董文涣
朝代：清

秋声无深浅，深浅在一心。秋听无远近，远近同一音。月落树影合，磔磔惊栖禽。长宵畏短梦，醒坐还披襟。时过意自悔，迹往情弥深。焉知来日事，追念不及今。寸肠积万感，并入秋风吟。秋风亦何为，空使年鬓侵。
秋来
作者：董文涣
朝代：清

落日悲羌笛，西风怨汉歌。心难填海尽，力奈负山何。魑魅高明避，英雄草泽多。秋来晴霁美，未改是天和。
纪事一百韵
作者：董文涣
朝代：清

维嗣皇践阼，辛酉十月朔。贤圣作继七，乾坤辨御六。联珠集星躔，合璧光辰旭。天与百神享，人归九族睦。亶聪明作后，念终始典学。端拱抚华夷，辟门咨牧岳。举善无遗贤，省刑不留狱。穷奇欻授首，朝廷一澄肃。霜霆互震涤，日月新栉沐。文母佐十乱，家相咸二叔。再光中兴业，一洗旧染俗。宽大诏频颁，忠厚基更筑。洸洸继述美，翼翼夙夜勖。皇道弥正直，皇风益清淑。忆昨庚申秋，国步初反覆。祸首晋郑依，王风变中谷。朋家作挡恶，颠趾负优渥。太阿一倒持，傅翼擅威福。清流务尽歼，宵小屡升擢。贵贱剧赵孟，彼苍易寒燠。泽竭网日密，民劳土日蹙。岂徒冠楚猴，忽欲指秦鹿。郊垒谁之耻，忍进《钧天乐》。致令歌《板荡》，不得同忧辱。惊波沧溟来，澒洞昏地轴。豺虎走封畿，蛟鼍起平陆。太白再经天，荧惑不肯伏。威弧罢张弮，枉矢忧集屋。乌上延秋门，仓皇夜避啄。月黑凭城啸，六师中野宿。连营散秋叶，狼藉兵革粟。眼见不得收，儿戏寄帷幄。百年备不用，藉寇无疑卜。古有飞一箭，今宁折一镞。岂闻骸可爨，无复指可匊。遂使太平民，展转脱万辐。飞火通甘泉，阴风动艮岳。抢攘终夜声，竭蹶三面祝。猿鹤一怛化，沙虫万出缩。惜哉云西北，怅矣月朓朒。问谁致此繇，人百身莫赎。泣欲排云叫，天远万重曲。平生怀忠信，敢谓莫予毒。九回一日肠，千里双寸目。忧来成内奰，颠倒怪童仆。性命宁关人，排遣藉篇牍。时从冯与王，日夕醉酃醁。人事尚纷纭，予醒安忍浊。岂效径窦由，而希岩穴躅。余情固未伤，余分亦云足。乱离一朝定，关市罢酤榷。输金高邱山，赐宴纷烹剥。畴资和戎绛，终赖退秦烛。一言同兰臭，连券比笋束。列圣赫在天，兆亿遍亭育。钟虡俨崇树，阛闾仍肩毂。国命灵长新，群公容珞琭。存者幸迁延，亡者惜颠仆。奈何枭鸱辈，睅目犹皤腹。百计冀言售，致祸恐不速。诱衷莫假手，何以餍尔欲。自有师尹肠，谁食伍参肉。塞粟犹勤挽，边衣尚寄裻。悠悠天门远，惨惨雪霜酷。招摇未回星，榆柳忽改木。地僻离魅群，宠深怨詈笃。连垣树桃李，比户具贝玉。捋须谁敢问，坐榻莫为逐。况闻郿坞营，丹楹而刻桷。金紫耀舆台，风雷生掌握。欻出夜半纸，真伪谁能觉。崩坼逖髯驾，飞腾阻日輂。恶流岂尽海，奸诛欲罄竹。似厌王侯尊，急登酆岳录。寇木争自贵，燎原方未扑。屯余端养蒙，剥极肇敦复。羲驭俄再中，星占验三渎。迅耳不及掩，晡食岂待蓐。肩舆下槛车，手笏生桎梏。面腼市朝涶，魄惊鈇櫍触。佞血污霜刃，臭骨点素幅。罄甸恩鸩孟，肆衢快㸐卓。始悔外生成，不及早天椓。生为华堂贵，死为天下戮。丕劳羞乃祖，圮族愧世禄。昔闻诛国忠，唐祚兴巴蜀。又闻排六奸，宋运延郓濮。当时义士奋，听荧断未独。黾勉迫群愤，牵挛逼他族。岂若陨自天，声色无急促。女中既尧舜，禁中更颇牧。深谋剪凶憝，坐镇净墋黩。流辉一下照，四罪咸率服。反思初阶戾，内讧异瘰瘯。省括苟未审，何能发中鹄。尝剧句践胆，生难燕国角。明明宗社神，烈烈桢符箓。行当落旄头，再与安鼎餗。元和韩公诵，治安贾生哭。小臣职载笔，赓歌古人续。
经院署有感
作者：董文涣
朝代：清

十年方补外，补外亦蹉跎。科第惭先达，飞腾让后多。葡萄宁许换，苜蓿自能歌。回首金门路，何时定再过。
西山纪游
作者：董文涣
朝代：清

晨光结晴霞，林旭遥相著。荒桥阻车辙，谷转每前却。中峰忽屹立，攒空利如削。稍登乍眩旋，回睇更辉㸌。岩留太古树，涧蓄长生药。却穿阴磴苔，楼阁倚天豁。木末辨觚棱，云端识赭垩。欻临清净宇，万想皆摆落。万松争到门，千年不可计。九枝苍龙蟠，动卧非一势。山气午方合，谷鸣万窍闭。泠泠青飙来，僧梵远相替。花雨散香界，风涛隔人世。璇楹既㛹娟，绀宇亦澄霁。庭翠秋更殷，岩红日初丽。回视来途穷，千盘石级细。九峰势回合，灵境依此选。竹藏溪路深，松覆山殿满。仙坛富芝菌，师塔饱菭藓。鼎气丹雘混，香烟龙虎篆。曲沼觞流羽，蔬厨水通笕。风清鸟声悦，日霁天容善。双趺迹犹存，二青蜕未远。卢师几时去，枯柘经年断。访古足流连，探奇愈纷衍。黄金布初地，大树斜阳晚。古殿耿佛镫，更深还独往。一气失楼台，观空远无象。经梵出云中，寻声不知向。四山合混茫，迥立霄汉上。万缘此时静，下界闻鸡唱。夜气方返初，机怀倏萌曩。豫惜遄晨驾，暂许谢尘鞅。曙色收孤烟，东峰一星朗。
西山纪游·其一
作者：董文涣
朝代：清

晨光结晴霞，林旭遥相著。荒桥阻车辙，谷转每前却。中峰忽屹立，攒空利如削。稍登乍眩旋，回睇更辉㸌。岩留太古树，涧蓄长生药。却穿阴磴苔，楼阁倚天豁。木末辨觚棱，云端识赭垩。欻临清净宇，万想皆摆落。
西山纪游·其三
作者：董文涣
朝代：清

九峰势回合，灵境依此选。竹藏溪路深，松覆山殿满。仙坛富芝菌，师塔饱菭藓。鼎气丹雘混，香烟龙虎篆。曲沼觞流羽，蔬厨水通笕。风清鸟声悦，日霁天容善。双趺迹犹存，二青蜕未远。卢师几时去，枯柘经年断。访古足流连，探奇愈纷衍。黄金布初地，大树斜阳晚。
西山纪游·其二
作者：董文涣
朝代：清

万松争到门，千年不可计。九枝苍龙蟠，动卧非一势。山气午方合，谷鸣万窍闭。泠泠青飙来，僧梵远相替。花雨散香界，风涛隔人世。璇楹既㛹娟，绀宇亦澄霁。庭翠秋更殷，岩红日初丽。回视来途穷，千盘石级细。
西山纪游·其四
作者：董文涣
朝代：清

古殿耿佛镫，更深还独往。一气失楼台，观空远无象。经梵出云中，寻声不知向。四山合混茫，迥立霄汉上。万缘此时静，下界闻鸡唱。夜气方返初，机怀倏萌曩。豫惜遄晨驾，暂许谢尘鞅。曙色收孤烟，东峰一星朗。
三月廿二日汾阳道上见梨花折得一枝口号
作者：董文骥
朝代：清
体裁：七言律诗

东风远到晋山迟，三月梨花始放时。雨里粉痕殊郑重，月中空色共迷离。待人雪夜寒无粟，骑马平明淡扫眉。九十春光故园外，乡心客眼寄琼枝。
北邙山
作者：董文骥
朝代：清
体裁：古风

陟彼北邙山，累累满昔贤。松柏摧为薪，原陵犁为田。石马卧秋草，玉鱼出下泉。而况洛城内，歌舞化寒烟。燕赵有佳人，蓬莱有神仙。一笑轻千金，一丸驻万年。
十月初六发榆中夜抵鱼河驿
作者：董文骥
朝代：清
体裁：七言律诗

振野凉沙扑马飞，孟冬绝塞已风威。王程中夜鱼河宿，客路冲寒虎节归。边月黑时防失道，胡霜白处欲侵衣。南州此夕微暄暖，灭烛听鸿坐竹扉。
和吴学士梅村送王元照
作者：董文骥
朝代：清
体裁：七言绝句

故国重来客蓟门，宣和遗迹一无存。白头只索《丹青引》，文彩风流旧子孙。
复过井陉口淮阴侯庙
作者：董文骥
朝代：清
体裁：五言律诗

背水千年庙，登坛百战功。至今思赤帜，何处吊藏弓？春雨王孙草，灵风古木丛。淮阴年少子，终自笑英雄。
庚戍元日移家惠山舟中作二首
作者：董文骥
朝代：清

东风自信片帆斜，百里乡园路岂赊。爱听山泉因煮荈，并驱鸡犬是移家。未闻春鸟来樯燕，已见寒梅笑岸花。万国朝正看北极，十年拂雾马喷沙。去年元日弃孤臣，赵北燕南滞病身。八口一舟迁易散，吴山楚水信难真。即看妻子还疑梦，高卧江湖又早春。只恐莺花饶笑我，拂衣斑鬓已如银。
庚戍元日移家惠山舟中作二首·其一
作者：董文骥
朝代：清
体裁：七言律诗

东风自信片帆斜，百里乡园路岂赊。爱听山泉因煮荈，并驱鸡犬是移家。未闻春鸟来樯燕，已见寒梅笑岸花。万国朝正看北极，十年拂雾马喷沙。
庚戍元日移家惠山舟中作二首·其二
作者：董文骥
朝代：清
体裁：七言律诗

去年元日弃孤臣，赵北燕南滞病身。八口一舟迁易散，吴山楚水信难真。即看妻子还疑梦，高卧江湖又早春。只恐莺花饶笑我，拂衣斑鬓已如银。
故关
作者：董文骥
朝代：清
体裁：古风

神都西北界，天险设故关。连山千里来，微径线缕间。断崖刺天仄，金城本堑山。崇墉冠其缺，雉堞纷回环。入谷骑拥塞，缘云鸟飞还。一夫荷长戟，百万未敢攀。白梃昔奋呼，来去无险艰。防虞此何及，守在羌与蛮。
暮抵蒲城望余雪
作者：董文骥
朝代：清
体裁：五言律诗

秦山雪后看，余雪半峰寒。马色斜阳尽，车声古道乾。金城悲麦秀，玉殿想云端。暮鸟归飞急，王程尚未安。
真定客舍对雪
作者：董文骥
朝代：清
体裁：五言律诗

穷阴满太虚，积雪冻庭除。鸦点埋云树，童依宿火厨。君恩狐白厚，老病酒杯疏。江国寒梅早，垂垂已待予。
缘无定河行
作者：董文骥
朝代：清
体裁：古风

昔闻无定河，远使河之涘。源自大荒来，浊浪吼千里。奔流何湍悍，颓沙性善徙。地是古战场，四顾悲曷已。其窟涨征魂，貂锦三千死。时清无战骨，水寒终北鄙。磨刀刀未莹，饮马马不喜。一望塞垣深，九月边风起。归渡会冰坚，悲哉宦游子。北首溯河源，怨此南流水。
醉烟亭联
作者：董文骥
朝代：清
体裁：联

半在山隈半水涘；亦如石屋亦濠梁。
题长平驿壁
作者：董文骥
朝代：清
体裁：古风

上党南来狼孟城，连山地险不利兵。鼠斗穴中勇者胜，父书能读徒空名。赵王何愚赵人哭，国中壮士尽长平。土花血碧拾金戟，战场处处今人耕。已降杀尽为鬼雄，前有锐头后重瞳。杜邮之土乌江水，剑且赐兮船自舣，六十万人含笑死。
骊山温泉
作者：董文骥
朝代：清
体裁：七言绝句

山上千门山下池，玉环何处洗奚儿。野人分得温泉水，菜甲红于锦荔枝。
临潼早发
作者：董新策
朝代：清

叫晓天鸡寂不闻，红镫影里绝尘氛。人家夜色新丰树，马首秋凉华岳云。古戍清宵无鼓角，山田俭岁有耕耘。行行渐近三竿日，天远长安望转殷。
瘗鹤
作者：董晓山
朝代：清
体裁：古风

长蛇嘘雾毒暗天，老鹤俯视心为怜。引雏振翮下啄蛇，反为蛇噬身不全。嗟嗟鹤死群鹤怨，中有一鹤负机变。徘徊蛇旁衔骨归，瘗之中野酬孤愿。此中地气大吉非偶然，蛇灭雾息还青天，老鹤心魂耿耿悬。
踏莎行·过金山寺
作者：董晓山
朝代：清
体裁：词

一拳浮玉，中流砥柱，茫茫烟水迷云树。年来两过未曾登，那知张祜题诗处。南北横分，古今几度，拿舟三老随歌渡。歌声幸莫感伤人，江流一任人来去。
驾鹤楼联
作者：董权文
朝代：清
体裁：联

竹里登楼，风引三山不去；花间看月，溪流四序如春。
九日同张西园登拨云峰
作者：董榕
朝代：清

好是登高节，来穿雾窟行。云盘千磴仄，秋逼两峰清。有寺藏莲萼，何人采菊英。僧雏能解事，历数上方名。
初春过宋伊水次见赠韵
作者：董樵
朝代：清

五岳终难竟，蹉跎岂漫游。家居如旅梦，春雨似深秋。樽冷山云外，潮寒岛石头。与君忘世故，正好此淹留。
游禅觉寺
作者：董樵
朝代：清

策杖寻幽径转深，禅关春意问啼禽。劳人山色偏多怨，留客溪声似有心。扫石争题苔断壁，倾樽直待月穿林。疏狂到处堪存迹，明日重来过北岑。
秋日同宋玉乡曲武英饮花石峰
作者：董樵
朝代：清

海色当秋碧，潮声入午平。一尊黄叶落，万里暮云生。衰老思前事，豪华变世情。溪山独不改，仍是旧逢迎。
还山至云门
作者：董樵
朝代：清

烟覆平林霜树红，群山中豁曲溪通。园蔬已见连荒草，篱菊还应炫晚丛。一蹇江山新句在，三秋风雨敝庐空。倦游渐识闲居好，试拂尘衣倚碧桐。
兰防即事
作者：董正官
朝代：清

兰山一路重巡边，轻坐篮舆便往旋。溪阔渡舠仍足涉，埔平行犊有车牵。竹围茅屋疏村落，柘厂砻房小懋迁。无数荒坪沙压断，稽今失垦又年年。虎寮马隘设防闲，半似沙喃逼内山。番害数从溪径出，庄屯都欠瓦楼环。牢穿莫惜亡羊补，虞备何嫌即鹿艰。丁壮甲田资保聚，石垣应在众擎间。
兰防即事·其一
作者：董正官
朝代：清

兰山一路重巡边，轻坐篮舆便往旋。溪阔渡舠仍足涉，埔平行犊有车牵。竹围茅屋疏村落，柘厂砻房小懋迁。无数荒坪沙压断，稽今失垦又年年。
兰防即事·其二
作者：董正官
朝代：清

虎寮马隘设防闲，半似沙喃逼内山。番害数从溪径出，庄屯都欠瓦楼环。牢穿莫惜亡羊补，虞备何嫌即鹿艰。丁壮甲田资保聚，石垣应在众擎间。
兰阳杂咏八首
作者：董正官
朝代：清

凤竹原无雉堞名，藩篱捍蔽俨维城。复于隍卜苍筤老，瞻彼淇疑版筑成。翠幕一围资固圉，绿沉千个抵排兵。萧疏莫恃春云补，未雨修宜众手擎。
兰阳杂咏八首
作者：董正官
朝代：清

想像三峰天外峣，现从岛国指三貂。猿梯直上云千仞，鸟道惟通路一条。望若茫茫西海隔，开兰步步北关遥。内山樵径来茶客，说距新庄只两朝。
兰阳杂咏八首
作者：董正官
朝代：清

此去汪洋接太空，传言万水尽朝宗。台阳琅峤难南渡，浙海舟山尚北通。乌石潮生归艇月，龟峰云起列屏风。蔡牵败退朱濆走，安土无忘击贼功。
兰阳杂咏八首
作者：董正官
朝代：清

海角苍生共此生，腼然何独戾人情。饰金怪具髑髅癖，饮血群归鸟兽行。番割得毋忻搆祸，铁工疑亦暗赍兵。虽言隘隘难防遍，鬼怨糜粮瞰最明。
兰阳杂咏八首
作者：董正官
朝代：清

献地当年此熟番，社分卅六驻平原。译名武歹龟刘别，问俗榛狉鴃舌存。金鲤鱼悬双额喜，刺桐花发一年论。斗醪尺布售摹纸，忍极田租汉仔吞。
兰阳杂咏八首
作者：董正官
朝代：清

百里民番错杂居，耕三耕一复何馀。荒坑试种人拼兽，浮埔经秋佃变渔。锄力丁男宜体恤，戈声甲仗戒粉挐。纵存地角无多隙，案吏犹谈报垦书。
兰阳杂咏八首
作者：董正官
朝代：清

闻道黔中雨势偏，秋冬兰雨更连绵。气迎塞北风掀浪，地处瀛东水上天。补石欲邀娲再鍊，变桑谁信海三迁。可怜冲压艰修复，租税年年泣废田。
兰阳杂咏八首
作者：董正官
朝代：清

鳌岛斜拖象鼻长，天公设险界重洋。嘘帆兼候风南北，钩舵时防石显藏。米艇埯边行尚稳，草船浮海势难狂。梭巡楼舰终须慎，艋舺营师水一方。
琉球难夷遭风到境加意抚恤照例护送诗以纪事
作者：董正官
朝代：清

得生众命赖渔船，恭顺中山天亦怜。破艇底能漂海上，大龟屿恰属兰边。馆餐仰体怀柔远，额手欣看顶礼虔。此与琉球深夙契，前年护送又今年。
由鸡笼口上三貂岭过双溪到远望坑界入噶玛兰境
作者：董正官
朝代：清

一夜飞踰黑水沟，山中又见大溪流。危帆甫卸还呼渡，真个无边宦海浮。
由鸡笼口上三貂岭过双溪到远望坑界入噶玛兰境
作者：董正官
朝代：清

不畏番林蓊翳迷，不嫌鸟道与云齐。盱衡小立三貂岭，大海茫茫转在西。
由鸡笼口上三貂岭过双溪到远望坑界入噶玛兰境
作者：董正官
朝代：清

云水天真以漏名，山灵慰我霁颜生。海邦风气殊中土，不喜随车雨喜晴。
由鸡笼口上三貂岭过双溪到远望坑界入噶玛兰境
作者：董正官
朝代：清

闽峤东南尽海湾，重洋突涌大孱颜。鸡笼口踞全台北，信否来龙自鼓山。
湖上晚归
作者：董正扬
朝代：清

拗得花枝插锦鞯，断桥东畔水亭边。柳阴人系罱泥艇，荷径僧摇盏饭船。古寺钟声催暮色，夕阳楼影浸湖烟。归来携取清溪石，供向云窝伴醉眠。
百丈口放舟
作者：董正扬
朝代：清

峡束高天迥，轻舟此溯洄。碧环千树合，青划万山开。篙影穿波曲，滩声得石哀。蒲帆十八幅，几日到松台。
葛岭怀古
作者：董正扬
朝代：清

集芳园北玉岩东，多宝楼台想像中。蟋蟀斗残天水碧，鹧鸪啼断木棉红。书传玉枕千年重，画笑螺屏十事工。堤树湖波来息影，野梅无处问春风。
施均父孝廉从军河陇追赠以诗
作者：董沛
朝代：清

高秋匹马赋西征，万里关河壮此行。长揖军门称上客，乱题诗壁有边声。料量星海番戎界，变置天山郡县城。期尔凌烟书姓氏，他年谁识鲁诸生。
示舍弟
作者：董沛
朝代：清

寒雨潇潇对短檠，高楼永夜读书声。一门与尔兼师友，四海何人更弟兄。谁信牛车传异事，几闻马磨托营生。德星堂外花无恙，愿祝春风护紫荆。
三折岭望黄山
作者：董法海
朝代：清

回头三折望黄山，客路匆匆山自闲。寄语芙蓉峰六六，相思都在白云间。
京口渡江
作者：董潮
朝代：清

轻帆如叶下吴头，晚景苍茫动客愁。云净芜城山过雨，江空瓜步雁横秋。铃音几处烟中寺，镫影谁家水上楼。最是二分明月好，玉箫声里宿扬州。
春日
作者：董潮
朝代：清

素几横秋水，轻寒漫玉琴。閒愁春雨歇，短梦落花深。卧病生寥寂，相思久滞淫。归云千里外，杳杳故乡心。
晚霁
作者：董潮
朝代：清

客意不堪晚，凭栏暮气横。断虹明古涧，凉雨过高城。乡信怀千里，寒蝉更一声。太行山色好，向我碧无情。
舟泊半山
作者：董潮
朝代：清

去秋三度临平路，今日重来值禁烟。寒食杏花山店酒，春风杨柳寺门船。田园归计知何日，鸥鸟相思又隔年。坏壁閒寻旧题句，雨昏残墨尚依然。
雨宿青县
作者：董潮
朝代：清

归棹争湍急，篙人薄暮喧。收帆依野渡，贳酒问荒村。细雨芦中艇，疏灯柳下门。孤城寒色起，吹角易黄昏。
马上望西山
作者：董潮
朝代：清

谷口远烟微，苍然起寒色。不知尘士中，有此翠欲滴。回峰断归云，半岭积余日。钟遥寺不分，雪浅径微出。望眼极空明，新妆殊姽婳。征途逼岁新，游子倦行役。对此融心神，庶几慰躅踯。欲携九节筇，线路通双屐。手揽碧芙蓉，凌虚送归翼。怅望渺灵源，马蹄去安极。
春夜独坐
作者：董澄镜
朝代：清

明月上花树，经春淡含姿。娟娟此长夜，流辉照罗帏。对之不能寐，当户微风吹。取琴一再鼓，如有江海思。澄怀与古会，逸境随神移。君勿怨岑寂，此意无人知。
由云梯下趋壁立岩遂循桃花涧至总岩
作者：董澄镜
朝代：清

浮山若浮云，梗寄沧江滨。坤舆辟句秘，洞壑清且真。绝顶窥天池，青光摇奫沦。石理成芙蕖，閟此万古春。岌岌绕云梯，竦步趋嶙刚。循岩百折下，苔滑铺绿茵。蹈险学猱掷，扪石疑鳞皴。梵宇何窈窕，风扫无纤尘。连云既贡巧，壁立尤趁人。左旋复右转，曲径环风轮。涧道拟桃源，飞流纡长绅。相将至总岩，妙绝如有神。石穴成蜂房，玲珑无比伦。错出不胜指，骇愕嗟奇珍。崖窟象无定，造作曲洪钧。怪此石众夥，万新无一陈。晨兴至曛黑，攀陟忘艰辛。山灵应有缘，我欲问前因。
秋居遣兴
作者：董澄镜
朝代：清

炎风禅肃气，林蝉音渐断。伏处嵁岩下，坐待时物换。依亭树影高，敲窗叶声乱。百昌弗须臾，附赘忽星散。划薙见真山，流涸认危岸。寒虫诉深宵，哀鸿警清旦。守默耽澄思，趋华屏外观。霍岳缅峥嵘，高撑出天半。局促乾死萤，埋头理书案。一事差可喜，篱菊秋堪玩。
题严先生钓台次韵
作者：董玘
朝代：清

高隐留仙躅，鸣桡此暂停。水当冬夜白，山自汉时青。一片寒江石，千秋太史星。孤标犹可接，底事怅飘零。
凤城客兴
作者：董玚
朝代：清

迎晖山下此来游，草草逢人易唱酬。处士失时存意气，孤臣去国见风流。江湖自拟同浮梗，身世相看恋古丘。念有对床兄弟好，花台摇落独居幽。
宝月台次憨山老人梦游集韵
作者：董玚
朝代：清

孤城此地几兵戈，剩水残山近若何。谁唱《满江红》一阕，斜阳低处晚霞多。暮山万叠翠烟含，此夕登楼意渺然。兀坐四更方吐月，有人松下唤渔船。
宝月台次憨山老人梦游集韵·其一
作者：董玚
朝代：清

孤城此地几兵戈，剩水残山近若何。谁唱《满江红》一阕，斜阳低处晚霞多。
宝月台次憨山老人梦游集韵·其二
作者：董玚
朝代：清

暮山万叠翠烟含，此夕登楼意渺然。兀坐四更方吐月，有人松下唤渔船。
送同学还建业兼呈其伯兄及陈元孝
作者：董玚
朝代：清

见君无几值君行，惜别因思君弟兄。五岭烟云轻载去，六朝风雅旧宗盟。香过野岸花分候，路出江皋鸟变声。到日若逢陈大在，道余将出赵陀城。
卜算子
作者：董琬贞
朝代：清

折得岭头梅，忆著江南雪。君到江南雪一鞭，可是梅时节。画了一枝成，没个人评说。抵得家书寄与看，瘦似人今日。
青玉案
作者：董琬贞
朝代：清

梅花不作瑶琴主。更绝塞、霜笳苦。画里韶光如梦度。朱阑池淀，绿窗花雨。旧是藏春处。如今并命天应妒。无限香消碧烟缕。只恐人梅同老暮。芦帘纸阁，思量归去。试听冰弦语。
书闷
作者：董白
朝代：清
体裁：七言绝句

独坐红窗闷检书，双眉终日未能舒。芳容销减何人觉，空费朝朝油壁车。
绿窗偶成
作者：董白
朝代：清
体裁：七言绝句

病眼看花愁思深，幽窗独坐弄瑶琴。黄鹂亦似知人意，柳外时时送好音。
赏菊和查心谷韵
作者：董白
朝代：清

一弓书屋十分秋，闻道群贤逸兴悠。共赋新诗花假宠，更斟佳酝客消愁。幽姿带露重阳近，爽气浮香几日留。笑我九还丹未就，金英满地若为酬。
云溪观
作者：董笃行
朝代：清
体裁：古风

闲坐瀍水旁，正对龙门口。三井透天光，森若列星斗。钟磬响铮铿，晓日半在柳。深洞锁寂寥，丹砂炼已久。岭上多闲云，时与白鹤偶。举世重黄金，难易仙人守。仙人去不还，空余麋鹿友。
秋柳
作者：董绍兰
朝代：清

风里枝条弱，秋来雨露匀。可怜曾折处，应有未归人。莺语久岑寂，蝉声自苦辛。谁家羌笛里，犹怨玉关春。
雁门童子歌
作者：董葆琛
朝代：清

古来奇迹那有此，有此奇迹出童子。不能刃贼亦杀贼，一十七贼同时死。童子随宦居天堂，仓卒贼势来披猖。尽掠孩提驱以走，日暮同次黄梅乡。飞龙药店暂安宿，一儿无言众儿哭。却喜群贼无我虞，逡巡谋贼进鸩毒。鸩毒一中群贼诛，众儿相向犹踌躇。此身自顾无生理，亦仰余药捐其躯。凄凉野寺江村畔，欲绝未绝神不涣。手作家书贻家人，其志已毕魂乃断。我闻此事心暗悲，五尺之童才智奇。自古无独却有偶，千载以上童汪锜。
兴化道中
作者：董讷
朝代：清

漭沆连沧海，风吹一叶轻。村从波际出，草逼浪痕生。地阔无山影，天空有雁鸣。最怜釜底处，何日奏平成？
移居清河茅舍
作者：董讷
朝代：清

邑小无城郭，零星二百家。可怜同燕雀，何处种桑麻。藉火聊分照，荒檐任自斜。往来工所近，缓步踏平沙。
眉州道中望峨眉山
作者：董贻清
朝代：清

平生雅识看山趣，十丈红尘苦缚住。峨眉山下宦经年，未到峨眉最高处。朅来仍走眉州道，山容如旧人容老。山神怜我梦魂劳，特开一角浮云晓。初如旭日悬层光，金轮五色阳乌翔。继疑蜃气现楼阁，玉女面面开晴窗。我欲从之朝帝阙，天门轶荡群仙揖。左驾青虬石凤皇，半途横被罡风折。纱縠溪流纱觳纹，苏家故宅今犹存。独惜坡公富笠屐，黄州雨雪登州云。判杭知颍琼儋谪，海外犹留鸿爪迹。咫尺家山竟未登，千古峨眉笑岑寂。乃知山水平生缘，一游一览非偶然。公如魂魄犹恋此，与公芒鞋竹杖跻其巅。
资州题壁
作者：董贻清
朝代：清

当年叱咤走风云，废垒江头尚夕曛。傥向灞陵逢醉尉，夜行休说故将军。
山居
作者：董道东
朝代：清

那知春欲尽，石径落花迷。窗静松涛远，帘开月影低。山翁能策杖，野鹤自幽栖。园圃少人迹，苍苔绿满堤。
王麟友同宿客舍志感
作者：董道权
朝代：清

广陵城中夜击柝，广陵城头啼乌鹊。尔我相逢语正繁，僮仆无情睡先著。微风忽起摇灯光，轻寒稍觉侵衣裳。鼓声坎坎下三四，解衣灭烛眠匡床。与君展转各无寐，细数年来不得志。为惜天涯此日身，转忆先人旧时事。君家曾祖大司空，清名文誉闻江东。神光两朝焚谏草，燕齐百郡铭河功。闻讣朝廷倍惆怅，特命春官予祭莽。卮酒分出天府浆，墓道筑就东园匠。此时万国来车书，至尊别殿梦华胥。潼关烽火起仓卒，延秋龙斗争欷歔。若翁司空冢孙子，自拜国恩心国耻。策马请监丞相军，守城遂同丞相死。此时君作怀中儿，何处寻来马革尸。今逾二十善词赋，《蓼莪》开卷徒伤悲。吾翁若翁交最好，吾翁贤书年独早。七篇屡下南宫第，一裘敝尽长安道。负囊簪笔越王台，角弓铁骑吴山来。白眼世上谁共语，散发江湖只自哀。闭门著《易》忘暮年，把酒读史呼苍天。嗟我三十尚失意，山高著述何时传？若翁游魂归未得，吾翁买土葬无力。相逢此地喜欲狂，相看今夜愁如织。披衣起坐闻荒鸡，欃枪在天明月低。
雪中答李杲堂
作者：董道权
朝代：清

鄢陵孝廉重然诺，约我今秋醉桑落。先人有友官并州，我欲从之客雁丘。高堂有母缺甘旨，负米何辞数千里。杲堂李子忧我闭门饥欲死，告以远行为色喜。酌我黄金罍，赠我青铜钱。低徊不忍别，此别须经年。袖君之钱醉我酒，城东城北频回首。归来儿女候柴门，笑指瓶中不盈斗。牵衣问我欲何之，今年丰熟仍苦饥。爷未出门共父语，爷既出门啼向谁？示儿袖中钱，故人佐行李。移与易米薪，且以救妻子。量米数薪堪作数日食，买舟无资行不得。他日仍登李子堂，李子为我作歌声苍凉。曳履依然守蓬筚，得酒且与倾壶觞。昨夜雪花如掌大，草阁严寒只僵卧。午馀日色照西窗，起把君诗读几过。窗前冰雪消有时，故人颜色长相思。
雪中答李杲堂
作者：董道权
朝代：清
体裁：古风

鄢陵孝廉重然诺，约我今秋醉桑落。先人有友官并州，我欲从之客雁丘。高堂有母缺甘旨，负米何辞数千里。杲堂李子忧我闭门饥欲死，告以远行为色喜。酌我黄金罍，赠我青铜钱。低徊不忍别，此别须经年。袖君之钱醉我酒，城东城北频回首。归来儿女候柴门，笑指瓶中不盈斗。牵衣问我欲何之，今年丰熟仍苦饥。爷未出门共父语，爷既出门啼向谁？示儿袖中钱，故人佐行李。移与易米薪，且以救妻子。量米数薪堪作数日食，买舟无资行不得。他日仍登李子堂，李子为我作歌声苍凉。曳履依然守蓬荜，得酒且与倾壶觞。昨夜雪花如掌大，草阁严寒只僵卧。午馀日色照西窗，起把君诗读几过。窗前冰雪消有时，故人颜色长相思。
理发店联
作者：董邦达
朝代：清
体裁：联

相逢尽是弹冠客；此去应无搔首人。
题白云泉图
作者：董邦达
朝代：清

白云一掬阳山隅，涓涓滴下青泥珠。大瓢挹彼来注此，活火可试风前炉。泉下架屋山人居，林木窈窕罗萧疏。泉甘味冽漱齿颊，能令燥吻生津腴。真如灌顶饫醍醐，又似九酝仙家酤。人间点滴不到口，而此日饮无时无。顾我年来病未苏，那得到此尝须臾。一杯欲乞治相如，消渴已捐烦疴除。山中煮泉良非迂，惜哉身不游姑胥。东吴佳处梦与俱，展卷为写《云泉图》。云泉之泉谁有诸，有客自是山泽臞。濯肠洗胃神清虚，得非饮者其仙欤。
叶二十六元坊招饮城东酒垆赏菊
作者：董鋆
朝代：清
体裁：古风

秋风萧瑟秋雨寒，秋花寂寞无人看。主人爱花兼爱客，招邀折简陈杯槃。深红浅白间黄紫，高下位置纷奇观。有如鼎彝列案几，灿烂五色敦古欢。又疑名士集魏晋，翩如入座皆衣冠。今人古人近相接，斗室但觉十亩宽。态浓意淡极诸妙，挹其秀色良可餐。商声忽向四弦起，美人手抱琵琶弹。灯边笑语杂吟咏，酒酣耳热衣忘单。画屏历乱簇花影，起视天半明河残。吾曹冷落得秋气，萍蓬遇合非无端。当歌痛饮莫辞醉，尊中酒凸生微澜。
春堤访孔阳吴君
作者：董铨
朝代：清

舍北梅花早，江南腊雪消。携樽寻逸士，觅句过溪桥。远岫云容媚，长堤莺语娇。骚人何处在，童子柳边招。
岁杪送青来游滇
作者：董闇
朝代：清

远游当岁暮，为养反离亲。贫士千秋恨，依人万里身。丹崖盘鸟道，黑水暗龙津。嗟我犹羁旅，离筵倍怆神。
挽张之洞联
作者：董鸿勋
朝代：清
体裁：联

渤澥河间，身归帝眷；金瓯玉烛，谁嗣公功。
乙酉正月三日夜坐
作者：蒋一桂
朝代：清
体裁：古风

静夜息群喧，独坐俗虑屏。梅花绕屋舒，幽香透林迥。斗室炉火温，深巷柝声警。秉烛寻残编，候汤试佳茗。东风几日来，欣欣生意逞。顿觉物态殊，令我发深省。
南沙迎春词
作者：蒋一桂
朝代：清
体裁：七言绝句

报道东皇下玉霄，郊坛迎祀集群僚。轩车驷马春容盛，一色青旗树野桥。
从将军围猎南山口归纪其事
作者：蒋业晋
朝代：清

北庭之北南山长，山围左右皆降羌。其俗剽悍错杂处，非示杀伐多披猖。圣朝拓地二万里，酋长率服俱来王。控弦士马半耕凿，戊己校尉停边防。寓兵于畋作军政，春蒐秋狝威遐荒。将军昨岁除天狼，简命秉钺来堂堂。充国之谋定远略，揆文奋武昭龙骧。轮台九月气肃杀，乘时出猎山之冈。八旗军士共结束，帜分赤白青玄黄。步伐止齐听使令，或应翼布或箕张。雕弓入手鸣霹雳，骄马脱辔驰风樯。元戎腰横大羽箭，挽强作气吞黄獐。耳后生风鼻出火，穿林跳涧捕逃亡。翩翩公子锦衣郎，人马俊逸不可当。番回健儿铁裲裆，呼鹰放犬争趋啮。射麋丽龟取狐貉，恍同效须提壶浆。合围阴山山欲动，远近震慑军威扬。队中不整即鞭责，几经申令逾三章。国家习武本教战，尔辈何得干戎行。鲰生此日欣寓目，骖乘还许同翱翔。登俎登器有典制，选时选地宜周详。《长杨》赋猎夙昔志，空山驻马殊徬徨。将军罢围归虎帐，雄心对酒慨以慷。为言此地礼废久，须教有勇还知方。风霜敢惜边境苦，兵甲自耀天庭光。夜深寒气入帷幄，起视山月烟苍苍。
六盘山
作者：蒋业晋
朝代：清

横塞接青冥，天教作障屏。阴崖閟冰雪，绝壑走风霆。秦栈雄今古，行人恐晦暝。驱车最高顶，长啸起山灵。
北庭都护行为武勇公奎将军作
作者：蒋业晋
朝代：清

南山有竹直不扶，括羽镞砺怀以须。渥洼之马龙为徒，星精下降天闲储。人物绝类禀自殊，济时英杰生非虚。惟公大将行则儒，忠信甲胄体用如。火不能爇水不濡，出险入险同坦途。往者滇海甲天诛，急枪怒马千人呼。譬若独鹗摧群乌，诗歌召虎平淮徐。一人知己无双誉，远移节钺天山隅。轮台四野黄云徂，长风卷沙雪片粗。蕃羌射生饮酪酥，每借游牧窥边虞。秋狝冬狩军政符，六钧弓注金仆姑。壮士一一勇贾余，围场霹雳声连珠。飞者走者歼且屠，群獠惊窜如鼪鼯。烽台绝焰鼓不桴，经营荒漠垂久图。耕屯悉力劳征输，南接高昌北伊吾。糗粮车乘随地需，远近徵调难牵拘。斟酌多寡善因除，公之叱咤风云驱。直入虎穴无趑趄，公之平易阳和舒。水清或恐无大鱼，一规定远筹边谟。期年化洽车民苏，玉门关外春来初。纤纤柳色云中铺，龙城清霁侔皇都。我来远戍同集枯，瞻望弗及空欷歔。长城之倚广厦居，先声已浃人肌肤。结绿青萍抱区区，有怀欲吐难陈书。星云垂象昭天衢，回鹘利见占岂诬。文武为宪词非谀，北庭都护如公无。吁嗟乎，北庭都护如公无。
和曹云澜《登黄鹤楼》原韵
作者：蒋业晋
朝代：清
体裁：七言律诗

春深佳气郁层城，缥渺飞楼接上京。黄鹤不来空吊古，白云犹在迥含情。难从梦境寻仙境，怕听涛声挟雨声。我倚丹梯阅尘界，江天斜照倍分明。
登黄鹤楼
作者：蒋业晋
朝代：清
体裁：古风

飞楼控天险，百尺耸江上。铃语半空闻，鹄举层霄状。四面开窗棂，诸天现色相。我来一再登，极目神忽旺。槛外仰奔云，足底踏骇浪。万瓦城闉列，千樯沙渚傍。晴川犄角势，相雄不相让。萋萋鹦鹉洲，吊古增悽怆。是时夕照沈，烟波互回荡。冯夷俨欲出，湘妃宛在望。作气吞全楚，凭栏浩歌放。题诗忆李白，乘兴追庾亮。敢云旷士怀，对景抒雅尚。仙踪殊渺茫，江形实保障。盘桓皓魄升，隔浦起渔唱。
过太华山下
作者：蒋业晋
朝代：清

太华接天险，突兀起我面。驱马山下行，朝看暮犹见。崔嵬少昊宫，隐现列仙馆。峨冠压雍梁，芙蓉插霄汉。巨灵讶初劈，两戒忽中断。西方物所成，呼吸能吹万。紫气腾寒空，白雪凝匹练。何处酌天浆，仰止徒生羡。替我登岱宗，里粮劳不惮。挥手凌云端，耸身倚天半。崎岖十八盘，篮舆尚安便。讵似陟此峰，铁索悬一线。韩公好事徒，痛哭殊胆颤。远游我已非，登高岂所愿。白云袅晴峦，回望生依恋。
龚开画瘦马行次沈归愚宗伯奉敕作原韵
作者：蒋业晋
朝代：清

古人命意多神奇，千金骏骨市不疑。杜陵野老慨瘦马，郁勃寄兴东郊诗。翠岩昔日称画隐，生逢末造悲其时。蹴踏四海满荆棘，局蹐辕下伤尘羁。神骏岂存食肉相，兰筋豪骭标龙姿。铜驼石马当日尽禾黍，珍重乃受天家知。不鸣不跃自矜宠，帝庸作歌谁赓词。惟公胸次同杜老，凌纸怪发抒襟期。而胡江村老詹事，无能为役祇录东郊瘦马诗。吾闻米芾奉敕作大字，泼墨染袖何淋漓。孰若公诗掞天藻，一吐终古寒士硉矹胸中奇。即今林下许问字，导夫先路犹孜孜。晋也后生厕末座，杖履无恙欣追随。蹭蹬久同槽枥困，感激还励风云思。安得长邀伯乐顾，养成毛骨供驱驰。
寒夜
作者：蒋业鼎
朝代：清

寒风发清响，木叶忽纷飞。微月澹樵径，疏烟生竹扉。隔林深犬吠，远寺夜僧归。闲步寻幽兴，相于拟息机。
送王兰泉先生归里
作者：蒋业鼎
朝代：清

莼鲈归思满吴淞，渺渺江云隔几重。画舫柳垂春斗酒，香林梅发晓携筇。暮潮雨歇过三泖，明月烟深到五茸。何日更来寻旧约，寒山同听夕阳钟。
咏怀
作者：蒋中和
朝代：清

万里绕长空，秋云浮海曲。海曲有伊人，长啸无系属。敛霞以为衣，啖波以为粟。落日没千山，荏苒又初旭。神龙亦可烹，所患在多欲。绳床系尺瓠，霜月挂庭树。皎皎清夜心，幽人起独步。昂首盼空濛，云自疏林渡。无端发清响，蟋蟀吟秋暮。自问有何知，还笑杜武库。洞庭多奇波，终南饶积翠。常与世相亲，亦与世相弃。孤鹤有余情，闲伴白云契。渴饮湖中水，饥啄山中？。舒卷凌长空，不向人间寄。
咏怀·其一
作者：蒋中和
朝代：清

万里绕长空，秋云浮海曲。海曲有伊人，长啸无系属。敛霞以为衣，啖波以为粟。落日没千山，荏苒又初旭。神龙亦可烹，所患在多欲。
咏怀·其三
作者：蒋中和
朝代：清

洞庭多奇波，终南饶积翠。常与世相亲，亦与世相弃。孤鹤有余情，闲伴白云契。渴饮湖中水，饥啄山中？。舒卷凌长空，不向人间寄。
咏怀·其三
作者：蒋中和
朝代：清
体裁：古风

洞庭多奇波，终南饶积翠。常与世相亲，亦与世相弃。孤鹤有余情，闲伴白云契。渴饮湖中水，饥啄山中𥺢。舒卷凌长空，不向人间寄。
咏怀·其二
作者：蒋中和
朝代：清

绳床系尺瓠，霜月挂庭树。皎皎清夜心，幽人起独步。昂首盼空濛，云自疏林渡。无端发清响，蟋蟀吟秋暮。自问有何知，还笑杜武库。
焚余
作者：蒋中和
朝代：清

寂寂衡门草《太玄》，相知博得一桓谭。只缘老去还投阁，翻羡伊人名不传。
惜黄花
作者：蒋云昌
朝代：清

秋阴庭宇。秋风帘户。数秋花，奈罗罗，晚香悬树。仿佛茂林游，少长群贤聚。疏礼法，六伽难主。都忘羁旅。剪灯酌醑。乍停杯，有传杯、夜阑征句。细雨下庭梧，凉气生衣苧。人正在、碧萝深处。
午举人任江南泾县知县无题
作者：蒋云翼
朝代：清
体裁：七言律诗

妆成十五尽长眉，碧玉瓜期未有期。新蝶爱花常护粉，春蚕独茧漫抽丝。不看湘竹愁仍结，即化巫云梦岂知。惆怅临风无限恨，明珰何处解相思。
惠阳除夕
作者：蒋人
朝代：清
体裁：五言律诗

十年当此夕，强半在天涯。异地重为客，残冬未到家。歌闻蛮调苦，烛暗海风斜。更见梅花发，能无感岁华。
杏花村怀友用溪西鸡齐啼韵
作者：蒋亿
朝代：清
体裁：七言律诗

雨暗青郊绿涨溪，停鞭问酒过城西。桥边吹断烟蓑笛，树底低传茅屋鸡。十里马蹄红雪乱，一枝墙角彩霞齐。曲江才子敲诗处，满坞嘤嘤听鸟啼。
丙午十二月五日雨中答邵四右庵喜予至三用涪翁仁亭诗韵
作者：蒋仁
朝代：清

贺监峭帆去，余亦归故山。回睇万松岭，云雾霾高寒。君家好兄弟，文采蔚豹斑。不见数十日，迟我风雨关。执手道近状，鸣瀑飞檐栏。小楼日高卧，翰墨有余闲。折梅怀陆凯，当筵赠苏端。穷达贵适意，其余曷足观。
山阁雨中喜邵四右庵至即送晚晴山长还山阴叠涪翁仁亭诗韵
作者：蒋仁
朝代：清

昏沈湖上雨，舒卷云中山。云山抱城走，杰阁凌朝寒。笠屐天际落，古道君一斑。不惮峻岭滑，送客吴越关。行衣尽岚气，笑语倚危栏。相于岁晏里，听雨围炉间。俄顷雨声止，霁色明江端。贺监从此去，中流应仰观。
阿育王山放光松次钱少詹辛楣韵
作者：蒋仁
朝代：清

华盖虬松似，幢幢翠扫肩。毫光舍利现，劫火石鳞坚。玩世经梁宋，蟠云寿梵天。直愁腾化去，神物二千年。
和《西郊》韵
作者：蒋仁锡
朝代：清
体裁：五言律诗

乘兴来郊墅，情恬景倍幽。泥融莎径软，风暖笋舆柔。林影晴飞鸟，松阴午饭牛。忘机随所适，便可狎沙鸥。
唐谏议刘蕡
作者：蒋仁锡
朝代：清

只手恩扶皇运倾，《春秋三传》论纵横。生前不售锄奸志，地下何惭谏议名。恶稔北司威正煽，冤衔南国恨难平。玉溪为写《招魂》句，湓浦书来怆客情。
固关
作者：蒋仁锡
朝代：清

镵天悬万仞，燕晋此中分。马放清时地，人耕古戍云。青松何郁郁，翠壁故纷纷。日暮哀笳发，征夫不忍闻。
宴集诗
作者：蒋仁锡
朝代：清
体裁：古风

天运当归馀，人情重暮节。迅飙催急景，百感纷如结。忆昔侍渔洋，高情缅曩哲。韵拈常侍诗，唱酬出更迭。一从归田来，此事久歇绝。旧而随晨星，念之肺肝热。英英商丘公，文采当朝杰。休沐踵前修，招邀简频折。入座多胜流，芳醴觥心凸。觞行间珍错，金盘飞素雪。伊余性寡谐，岂以醉饱悦。仰止大雅栋，委心不敢媟。抗怀千载名，谢彼九衢辙。东风时一披，花柳齐舒缬。春波展縠纹，春山露环玦。何当撰杖从，登临恣搜抉。旨格辨风骚，就公叩真诀。
渔洋先生以右丞竹里馆作图敬题应命
作者：蒋仁锡
朝代：清

苍然古时月，下照檀栾影。烟梢一万竿，翠滴衣裳冷。幽兴会孤吟，造此无人境。自非高士怀，于何悟深静。我公有神契，千载遥相领。偶复托岸廊，终焉慕箕颍。妙处故不传，意与瑶琴永。
过盘谷拙道人以豆苗菜见寄用宋山言韵·其一
作者：蒋仁锡
朝代：清
体裁：五言律诗

开士金鸦觜，春山斸药苗。食单如在野，驿致未辞遥。叶尚含烟湿，清宜荐酒消。吟成斋阁里，晏坐彻中宵。
过盘谷拙道人以豆苗菜见寄用宋山言韵·其三
作者：蒋仁锡
朝代：清
体裁：五言律诗

新诗缄读罢，焚研学君苗。写得山林景，谁云陶谢遥。野田疑叶盛，幽壑见冰消。借问登柈赏，何如煨芋宵。
过盘谷拙道人以豆苗菜见寄用宋山言韵·其二
作者：蒋仁锡
朝代：清
体裁：五言律诗

匡庐开府地，清节比时苗。感旧风情托，宁论南北遥。落萁形特肖，然釜泣全消。好与岩栖者，同禁风雨宵。
竹溪寺晚眺
作者：蒋仕登
朝代：清

返照入江渚，长林树欲曛。晚钟催晓月，宿鸟度归云。远近蝉声乱，微茫曙色分。初秋迎爽气，遥望有馀欣。
内堂联
作者：蒋仕铨
朝代：清
体裁：联

欣戚相同，为人莫想欢娱，欢娱即是烦恼；福命不大，处世休辞劳苦，劳苦乃得安康。
飨堂联
作者：蒋仕铨
朝代：清
体裁：联

垂训一无欺，能安分者，即是敬宗尊祖；守身三自反，会吃亏者，便为孝子贤孙。
飨堂联
作者：蒋仕铨
朝代：清
体裁：联

富贵无常，尔小子勿忘贫贱；圣贤可学，我清门但读诗书。
傲雪苍筠
作者：蒋伟
朝代：清

谁移梁苑箨龙姿，十顷烟霞带碧漪。抚景漫裁司马赋，檀栾犹获紫端池。
关情鸟语
作者：蒋伟
朝代：清

呼雨啼晴春昼长，风亭水榭弄笙簧。莫言栖息榆枋下，拟控扶摇看颉颃。
奉咏戒庵先生真率蓬窝
作者：蒋伟
朝代：清

小结茅茨剩贮春，寻常风月自相亲。游行何必追康节，犹有温公会里人。
拳石献笑
作者：蒋伟
朝代：清

南阁拜台时已绝，渊明醉卧情犹偏。我欲与君宾作主，明月清风共莞然。
方丈篱落
作者：蒋伟
朝代：清

疏英芳蕊自成丛，尽在庵庭跬步中。造化不嫌凭架小，年年先得领春风。
杏花春雨
作者：蒋伟
朝代：清

好花容易占春光，十二阑杆倚额妆。寄语曲江春燕子，共邀雨露待新郎。
桂子秋风
作者：蒋伟
朝代：清

寒香万斛泻天风，仙种分明白月宫。十里红尘偏旖旎，伫看歧凤下秋丛。
桃李争妍
作者：蒋伟
朝代：清

谁将明暗说灵根，总是东皇一样神。悟取老花禅里意，元同碧落隔江春。
盆荷生香
作者：蒋伟
朝代：清

凿地埋盆莳玉莲，灵根窘迫叶田田。晚来一阵微风起，忽送清香满座前。
赠守安诗
作者：蒋伟
朝代：清

高卧沧江有逸民，夷犹养得百年身。青山白水自邻里，霁月光风共主宾。醒眼看人浑弄拙，素心随份独全真。悠然一段安闲意，疑是羲皇以上人。
野芳竞秀
作者：蒋伟
朝代：清

乾坤生意正当时，处处风光草木私。遮莫逢迎如献笑，人情物意恰相宜。
题泗水厅壁
作者：蒋伟
朝代：清

十年奔走宦途忙，赢得须眉鬓发苍。竭力仅能修百废，举头何忍见千疮。充饥处处惟糠覈，输税家家卖枣桑。老我此行归计得，谁将民隐达岩廊。
秋夜
作者：蒋佩玉
朝代：清

锡魄动秋光，淡淡云轻护。夜静独凭栏，徘徊时坦步。清露湿罗衣，商飙来远树。河汉碧迢迢，微茫星斗布。丛桂影婆娑，广寒疑有路。
篱菊呈家大人
作者：蒋佩玉
朝代：清

秋光何澹荡，黄菊满篱东。瘦影安排静，幽香点缀工。霜华延令色，晚节傲清风。独有陶彭泽，吟诗逸兴同。
题画
作者：蒋佩玉
朝代：清

几点青山杳霭中，柴门引水带烟笼。结庐谁在幽篁里，半贮朝霞半晚风。
读袁机仲通鉴纪事本末
作者：蒋元
朝代：清

武皇英略重开边，通道西南邛冉滇。一自夜郎臣服后，僰童笮马自年年。务勤远略广威恩，旄节兵戈出玉门。但使蒲桃天马至，不妨公主嫁乌孙。
读袁机仲通鉴纪事本末·其一
作者：蒋元
朝代：清

武皇英略重开边，通道西南邛冉滇。一自夜郎臣服后，僰童笮马自年年。
读袁机仲通鉴纪事本末·其二
作者：蒋元
朝代：清

务勤远略广威恩，旄节兵戈出玉门。但使蒲桃天马至，不妨公主嫁乌孙。
春日书怀
作者：蒋光煦
朝代：清

无赖还沽酒十千，要拌一醉杏花前。楼衔璧月光如水，山点浓螺碧破天。芳草有情迷云路，垂杨多事管华年。春寒恻恻和人瘦，剩有间情写蜀笺。
感事
作者：蒋兰畬
朝代：清

指军无地强登山，铁炮烟销落日閒。破碎斗船沈马尾，悲哀奏疏动龙颜。九天帝命劳元老，五月王师下百蛮。大将已提淮北旅，澎湖飞渡入台湾。
感事
作者：蒋兰畬
朝代：清

蛮人自昔化难和，定乱三经马伏波。地控八闽门户险，民分两岛版图多。汉家已议捐炎海，越国何能王赵佗。孤负天南忠义士，同仇思保旧山河。
登碣石
作者：蒋兰畬
朝代：清

绝顶无人到，天风浩浩间。一杯小沧海，万点伏群山。白云昏连塞，黄云晓出关。蓬莱落西极，终古未能还。
通州道中
作者：蒋兰畬
朝代：清

五里人家十里村，微茫烟树欲黄昏。潇潇秋雨槐花路，独策疲驴上蓟门。
咏兰
作者：蒋兹
朝代：清

曲奏当年明月夜，美人心事水潺潺。如何芳草迷归路，洒落香痕满世间。
山游
作者：蒋兹
朝代：清

山不厌人游，游山人不倦。一峰高一峰，峰峰露真面。片片白云飞，声声黄叶战。秀骨瘦撑空，清癯奇独擅。我今登绝顶，如列神仙眷。天地此空阔，足广我所见。落霞失翠微，明月头上见。不从尘外赏，何知静中变。风雨秋山多，霜露秋山遍。游尽赋归来，收入丹青卷。
史梦兰继室田太夫人九十大寿
作者：蒋冶亭
朝代：清
体裁：联

令德宣文，世传其业；长生王母，天予之年。
书斋联
作者：蒋因培
朝代：清
体裁：联

熟读离骚，便可称名士；涉猎传记，不能为醇儒。
挽常熟令某之父联
作者：蒋因培
朝代：清
体裁：联

治谱付佳儿，感频年惠爱吾乡，白叟黄童都泪下；颓龄逢旧雨，叹此日招寻胜迹，青山红树也魂销。
挽蒋攸铦联
作者：蒋因培
朝代：清
体裁：联

门前但有青蝇吊；冢上行看大鸟来。
赠百龄联
作者：蒋因培
朝代：清
体裁：联

天子知从无事日；郎君贵在未生时。
嘲蒋因培联
作者：蒋因培弟
朝代：清
体裁：联

造成东倒西歪屋；用尽贪赃枉法钱。
宫怨
作者：蒋国平
朝代：清

御沟秋水静潺湲，日暮寒鸦自往还。水殿云房明月苦，玉颜低唱念家山。
舟入邓尉宿还元阁
作者：蒋国平
朝代：清

邓尉山中皆奥区，梅花万树色香铺。夜来梦入云深处，七十二峰时有无。
衢州杂诗二首·其一
作者：蒋国桢
朝代：清
体裁：七言绝句

水绕山环别有天，花开岭上更增妍。麦黄菜绿无边景，恰称烟波荡画船。
衢州杂诗二首·其二
作者：蒋国桢
朝代：清
体裁：七言绝句

轩名师竹植幽篁，更有荷花自在香。非佛非仙心似水，北窗闲受晚风凉。
挽彭玉麟联
作者：蒋国琦
朝代：清
体裁：联

其人是衡岳洞庭间气所钟，勋业著东南，半壁河山巩磐石；报国矢廉士忠臣毕世之节，威名震中外，三朝师保荐馨香。
挽曾国荃联
作者：蒋国琦
朝代：清
体裁：联

一门三功臣，是帝恩祖德，叠见高厚；二难两太傅，合古往今来，无此勋名。
宿洞霄宫
作者：蒋坦
朝代：清

余杭西北多林峦，芙蓉削掌青巑岏。青山九锁锁不到，至今片石遗凡间。当时人物久寂寞，飞鼠衔花上池阁。一坛留得升仙名，白云荒山葬秋鹤。我生学道十二年，笋鞋厌蹋齐州烟。朅来寻仙坐溪上，一盏手掬桃花泉。回风飕飕翠蛟舞，千年芝菌迷仙所。隔溪水碓无人舂，满地松声捣秋雨。
招宝山
作者：蒋坦
朝代：清

山川险阻控明州，此地曾烦圣主忧。月黑千樯环粤峤，天青一线见琉球。酸风岩穴猿啼树，夜气金银蜃作秋。一自中原戎马后，东南云气使人愁。黑祲茫茫海上生，怒涛日夕撼孤城。九天楼阁销镫影，大地星河落水声。自古江山难出将，至今草木畏言兵。不材自问同樗栎，敢效诸公浪请缨。
招宝山·其一
作者：蒋坦
朝代：清

山川险阻控明州，此地曾烦圣主忧。月黑千樯环粤峤，天青一线见琉球。酸风岩穴猿啼树，夜气金银蜃作秋。一自中原戎马后，东南云气使人愁。
招宝山·其二
作者：蒋坦
朝代：清

黑祲茫茫海上生，怒涛日夕撼孤城。九天楼阁销镫影，大地星河落水声。自古江山难出将，至今草木畏言兵。不材自问同樗栎，敢效诸公浪请缨。
柳枝
作者：蒋坦
朝代：清

莫向长桥问柳枝，春风一夜绿丝丝。此身已苦多牵绊，肯为时人管别离。
落花怨
作者：蒋坦
朝代：清

寂寞园中树，飞花委绿苔。春风易吹落，何似不吹开。
万年欢
作者：蒋士铨
朝代：清

十笏荒斋。有淮南鼙鼓，谢家丝竹。煨芋腌菹，差剩朱门粱肉。随意持螯行炙，听搅耳、筝琶繁促。不须管、蜡泪如山，雪花堆过茅屋。谁称免罝马牧，纵诸君有恨，未多于仆。凤泊鸾飘那似，浮屠三宿。万事不过如是，屐几两、江山满目。行乐耳、美酒羊羔，何须笑彼粗俗。
九月十四夕梦中作
作者：蒋士铨
朝代：清

屋偏藏老树，衣湿散归云。水气乘闲出，山身向晚分。年丰农事足，客到犬声闻。便借茅堂宿，无因识隐君。镫暗鸡传唱，凉生月入扉。破空人语细，行远寺钟微。地僻消尘虑，心清集道机。明朝出山去，幽思定多违。
九月十四夕梦中作·其一
作者：蒋士铨
朝代：清

屋偏藏老树，衣湿散归云。水气乘闲出，山身向晚分。年丰农事足，客到犬声闻。便借茅堂宿，无因识隐君。
九月十四夕梦中作·其二
作者：蒋士铨
朝代：清

镫暗鸡传唱，凉生月入扉。破空人语细，行远寺钟微。地僻消尘虑，心清集道机。明朝出山去，幽思定多违。
五更
作者：蒋士铨
朝代：清

村鸡腷膊晓星移，残梦初回各自知。岸上骡纲江上桨，最消魂是五更时。
偶忆
作者：蒋士铨
朝代：清

近况真难语塞鸿，江湖卧病亦匆匆。杯空寒色一镫里，梦在雨声双橹中。壮志平居多感激，同官健者定从戎。不知马上谁提笔，亲纪将军杀贼功。
兴安道中
作者：蒋士铨
朝代：清

群山奔会中，孤岭每一卸。丛丛灌木合，隐隐村墟藉。后巘降已深，前溪入犹乍。田畴好风日，夜雨长禾稼。丈人倚柴荆，召客憩茅舍。绕屋栖余粮，仓廪无隙罅。丰年岂有常，比户毕婚嫁。连峦石轮囷，起伏散壁垒。我疑神人战，旗鼓掷于此。免胄鬝尔颠，覆釜赭其底。时清洗兵久，刀剑不须砥。地力用各殊，藉以镇郊鄙。团团列星陨，鞭挞孰能徙。崩崖垂象鼻，宛若钜桥圯。石尔苟能言，吾将扣微旨。灵山自端居，岑山走一臂。侧岭卧高原，城郭压肩背。县门带场圃，榛莽杂芜秽。街衢日色薄，寂寞吏民对。昔闻聚逋逃，据险亦可畏。荒墟存黑灰，冶灶今则废。怀哉古人心，建置岂无谓。
兴安道中·其一
作者：蒋士铨
朝代：清

群山奔会中，孤岭每一卸。丛丛灌木合，隐隐村墟藉。后巘降已深，前溪入犹乍。田畴好风日，夜雨长禾稼。丈人倚柴荆，召客憩茅舍。绕屋栖余粮，仓廪无隙罅。丰年岂有常，比户毕婚嫁。
兴安道中·其三
作者：蒋士铨
朝代：清

灵山自端居，岑山走一臂。侧岭卧高原，城郭压肩背。县门带场圃，榛莽杂芜秽。街衢日色薄，寂寞吏民对。昔闻聚逋逃，据险亦可畏。荒墟存黑灰，冶灶今则废。怀哉古人心，建置岂无谓。
兴安道中·其二
作者：蒋士铨
朝代：清

连峦石轮囷，起伏散壁垒。我疑神人战，旗鼓掷于此。免胄鬝尔颠，覆釜赭其底。时清洗兵久，刀剑不须砥。地力用各殊，藉以镇郊鄙。团团列星陨，鞭挞孰能徙。崩崖垂象鼻，宛若钜桥圯。石尔苟能言，吾将扣微旨。
出门
作者：蒋士铨
朝代：清

三十官京师，迎母东华住。四十归田园，别母临安去。十年不离膝，一朝行李具。陨涕看乌雏，哑哑绕庭树。老怀重骨肉，贫家轻别离。饥来携子出，低头拙言词。我肠转车轮，母泪落绠縻。牵衣不成语，但道勿我思。垂老别儿孙，感伤唯自知。我生无弟兄，亲戚况天涯。馨膳托家人，痛矣《南陔》诗。知廉十五龄，始去祖母怀。平生鞠育心，至此益无涯。娇憨性不驯，恃爱每多乖。再拜萌本念，号泣声哀哀。衣履悉手制，老泪痕难揩。丁宁慎食眠，力学期克谐。勿令受笞挞，致我遥心摧。昔别但思子，今别兼思孙。服我初服衣，旧泪连新痕。禄仕养且薄，家食宁足存。古人重恒产，至性皆可敦。俯仰有惭色，勋业谁能论。一身苦支离，难答君亲恩。病妇偃空床，行矣不能顾。岂无儿女情，门外多歧路。药烟启罗帏，复牵知廉衣。伤哉母子别，惨于夫妇离。两季学母泣，恋兄亦依依。送耶出门去，问耶何日归。归期若许长，去路日已远。语妇惜忧劳，劝母加餐饭。风来画堂深，日下离亭晚。抑情只自伤，却顾敢频反。出郭愁思纷，登舟客心短。夕梦共儿还，孤篷雨声断。
出门·其一
作者：蒋士铨
朝代：清

三十官京师，迎母东华住。四十归田园，别母临安去。十年不离膝，一朝行李具。陨涕看乌雏，哑哑绕庭树。
出门·其三
作者：蒋士铨
朝代：清

知廉十五龄，始去祖母怀。平生鞠育心，至此益无涯。娇憨性不驯，恃爱每多乖。再拜萌本念，号泣声哀哀。衣履悉手制，老泪痕难揩。丁宁慎食眠，力学期克谐。勿令受笞挞，致我遥心摧。